Nove olakšice za kvalifikovane novozaposlene - SamSvojGazda\nKako bi stimulisala zapošljavanje i donekle ublažila posledice testa samostalnosti, država je osmislila nove olakšice za tzv. kvalifikovane novozaposlene.\nOve olakšice ogledaju se u umanjenju poreza i doprinosa za PIO na koje ostvaruju pravo poslodavci koji zaposle određenu kategoriju lica.\nPre svega, najvažniji uslov jeste da lica koja se zapošljavaju nisu tokom 2019. godine nigde bila zaposlena, odnosno da niti jedan radni dan nisu provela u radnom odnosu. Ova lica poslodavac treba da zaposli u periodu od 01.januara do 30. aprila 2020. godine da bi mogao da ostvari pravo na ovu olakšicu.\nUkoliko to ne učini u ovom periodu, poslodavac ima na raspolaganju još jedan vremenski period od 01. maja do 31. decembra 2020. godine. U tom slučaju uslovi su nešto stroži. Lice treba da bude nezaposleno u periodu od 01. januara 2019. do 30. aprila 2020. godine i ovo lice takođe ne sme da bude preduzetnik.\nDakle ukoliko želite da iskoristite olakšice za lice koje je u 2019. bilo preduzetnik morate ga zaposliti u prvom talasu zapošljavanja, od 01. januara do 30. aprila 2020. godine. Sva druga lica koja su bila nezaposlena, dakle osobe koje duži vremenski period nisu bile u radnom odnosu, svršeni studenti, preduzetnici i osnivači privrednih društava koji nisu u svojim društvima radili mogu da se zaposle u oba talasa.\nPoslodavci ostvaruju pravo na olakšice odmah u startu, dakle obračunavajući i plaćajući manji iznos što je novina u odnosu na do sada postojeće olakšice, koje se ogledaju u tome da se porezi i doprinosi obračunaju u punom iznosu, isplate, a zatim da se od države traži povraćaj.\nOve olakšice odnose se samo na porez na zarade i PIO doprinos i to na sledeći način:\nU 2020. godini poslodavci su oslobođeni 70% poreza na zarade, u 2021. 65% poreza, a u 2022. godini 60% poreza.\nSa druge strane, prvoj godini, 2020. oslobođeni su 100% PIO doprinosa, u narednoj, 2021. 95% PIO doprinosa, a u poslednjoj godini u kojoj olakšice važe, a to je 2022. oslobođeni su 90% PIO doprinosa.\nTrošak PIO doprinosa za koji se poslodavci oslobađaju snosiće država iz budžeta tako da će svim zaposlenima biti uplaćen staž u ovom periodu.\nNa kraju napominjemo da ove olakšice ne obuhvataju doprinos za zdravstveno osiguranje i doprinos za osiguranje u slučaju nezaposlenosti tako da ih poslodavci plaćaju u punom iznosu.


Veran Matić | 02. sep 2021.\nUskoro se navršava pola godine kako Radna grupa za bezbednost i zaštitu novinara radi u okrnjenom sastavu. To nikako nije dobro, a stičem utisak da vremenom kao da se mnogi mire sa takvim stanjem.\nNe bih imao ništa protiv takog stava da su u međuvremenu uloženi iskreni napori da se takvo stanje prevaziđe, premoste neslaganja i pronađe zajednički jezik za nastavak zajedničkog rada. Ovako izgleda da nema dobre ni iskrene političke volje da se (ne)zainteresovani ključni akteri dogovore o modalitetu saradnje u oblastima od obostranog interesa.\nPoslednji primer je prošlonedeljni sastanak na kojem je dogovoreno da Radna grupa koju je formiralo Ministarstvo pravde, a koja se bavi izmenama i dopunama Krivičnog zakonika, u što kraćem roku izradi parcijalne izmene koje se odnose na krivična dela ugrožavanja bezbednosti novinara. Odličnu i veoma korisnu analizu o tome izradio je profesor Stojanović, u saradnji sa Misijom OEBS u Srbiji. Imajući u vidu odustvo bitnih predstavnika novinarske i medijske zajednice, predsednica Vlade je predložila da se organizuje zajednički sastanak sa svim medijskim i novinarskim udruženjima, kako bi se “još jednom razmotrili predlozi za izmenu Krivičnog zakonika koji se odnose na novinare, i istakla da je jako važno da se ove parcijalne izmene i dopune usaglase i usvoje u što kraćem roku.”\nOvo je pokušaj premošćavanja usled činjenice da tokom prethodnih šest meseci nije pronađeno obostrano prihvatljivo rešenje za ponovno kompletiranje Radne grupe za bezbednost i zaštitu novinara. Primetan je porast nezadovoljstva i frustracija postojećim stanjem, što rađa dodatno nezadovoljstvo i kreira neproduktivnu atmosferu u kojoj se komunicira saopštenjima, izjavama i tekstovima koji kao da brane postojeće stanje umesto da budu putokaz za argumentovanu debatu od značaja za rešavanje nesaglasja.\nSa jedne strane imamo tužilaštvo koje insistira da je „neophodno značajno podići svest i znanje novinara šta je, u stvari, krivično delo, a šta protivpravno ili društveno neprihvatljivo ponašanje, koje može biti sankcionisano (ili ne) na drugi institucionalan način“. Tužilaštvo je mišljenja da ono što se u najvećem broju slučajeva prijavljuje zapravo ne predstavlja krivično delo uopšte, ili za to krivično delo nije predviđeno njihovo postupanje, navodeći primere da se „ne pravi se razlika između ugrožavanja bezbednosti i uvrede ili iznošenja neistina (klevete)“. Prema mišljenju Branka Stamenkovića, zamenika republičkog tužioca i člana Radne grupe, do poboljšanja trenutnog stanja bi moglo doći „podizanjem nivoa znanja kod novinara u vezi sa navedenim problemima, dok bi na javnotužilačkoj strani trebalo da se nastavi edukacija javnih tužilaca i zamenika u pravcu daljeg podizanja svesti o značaju postupanja u predmetima gde su novinari oštećeni, tj. žrtve ugrožavanja bezbednosti“.\nSa edukacijom i podizanjem svesti se saglašava i druga strana koja svoje stavove brani argumentom da je prisutno „usko tumačenje pojedinih krivičnih dela, pre svega ugrožavanje sigurnosti, pod kojim se podrazumevaju samo slučajevi direktne pretnje“. Njihovo viđenje je da se u takvim okolnostima uočava nerazumevanje novinarske profesije, što doprinosi velikoj verovatnoći za donošenje oslobađajuće presude koja je frustrirajuća kako za medijske radnike tako i za tužilaštvo. Iz ovoga jasno proizilazi da je problem širi i da se ne tiče samo tužilaštva, već celog pravosuđa i ukupne sudske prakse.\nNabrojano je više nego dovoljno razloga za dijalog sa medijskim i novinarskim udruženjima povodom predstojećih izmena Krivčnog zakona. Bilo bi dobro da ovi sastanci budu povod za razgovor o modalitetima budućeg rada na polju povećanja bezbednosti medijskih radnika u formatu prihvatljivom za sve zainteresovane strane. Najnovija NUNS-ova analiza zakonske regulative koja se odnosi na bezbednost novinara, prema rečima predsednika udruženja Željka Bodrožića, donosi i predloge „kako bi se pojedini delovi unapredili i dodatno osigurala bezbednost novinara u njihovom radu. To su predlozi za rešavanje problema slučajeva kojima su novinari najčešće i izloženi, a tiču se uznemiravanja i napada na duševni integritet, a koji ne potpadaju pod postojeća krivična dela. Kao i izmene postojećih, kako bi se proširila na pojedine situacije koje sada ne potpadaju pod neka krivična dela“.\nSve navedeno ima smisla ako postoji dobra i iskrena (politička) volja za poboljšanjem postojećeg stanja. Ona kod mene i dalje preovladava sa nastojanjem da i dalje učestvujem u Radnoj grupi za bezbednost i zaštitu novinara. Istovremeno, svestan sam da postoje i drugačija radikalna poimanja aktivizma, koja pozivaju na uskraćivanje legitimiteta vlastima „napuštanjem raznih radnih grupa i komisija, u kojima se troši ogromna energija bez vidljivih rezultata“. Ideje o „zajedničkom antirežimskom delovanje nevladinog sektora, profesionalnih medija i novinarskih i medijskih udruženja, po ugledu na devedesete“ nije nova ideja. Kao neposredni akter i suorganizator, nisam siguran da je kontekst uporediv, ali dajem za pravo onima koji misle da je tako.\nSložićemo se da stanje nije dobro ali nisam siguran da se može poboljšati ako svi ne uložimo poslednji atom snage i dobre volje za kompromis i dogovor nevladinog sektora i predstavnika države. Zato stalno apelujem da državni predstavnici razumeju odgovornost koju poseduju u inkluzivnim procesima. Ako nema dobre i iskrene političke volje, plašim se da će se trenutno stanje unutar Radne grupe za bezbednost i zaštitu novinara sistemom spojenih sudova preliti u još neke Radne grupe. Zato je bitno što pre načiniti zakoret u pravom smeru jer u protivnom ovo postaje slepa ulica koja vodi ka produbljivanju destruktivne polarizacije koja rađa dodatno nezadovoljstvo i frustraciju. Ćorsokak definitivno nije izlaz ni za jednu stranu.\nMatić nakon napada na novinara N1: Taj čovek se neće sam zaustaviti (VIDEO)\nNapadi na novinare Radna grupa za bezbednost i zaštitu novinara Veran Matić\n← Brnabić optužuje Danas za nemar sopstvene vlasti\nMarko Somborac 2. 9. 2021. →


ŠABIĆ PISAO BRNABIĆ: KONTINUITET NEODGOVORNOG ODNOSA DRŽAVE - Magločistač\nPočetna Vesti ŠABIĆ PISAO BRNABIĆ: KONTINUITET NEODGOVORNOG ODNOSA DRŽAVE\nŠABIĆ PISAO BRNABIĆ: KONTINUITET NEODGOVORNOG ODNOSA DRŽAVE\nPostavio/la: MagločistačObjavljeno: 30.08.2017 Kategorija: VestiNema komentara\nPoverenik za informacije od javnog značaja i zaštitu podataka o ličnosti Rodoljub Šabić izrazio je u pismu premijerki Srbije Ani Brnabić razočaranje što se donošenje novog, odavno neophodnog Zakona o zaštiti podataka o ličnosti, po ko zna koji put odlaže na neizvesno dug rok.\nŠabić u pismu objavljenom na sajtu Poverenika, povodom Modela zakona koji je dostavio Vladi, izrazio puno razočaranje i nerazumevanje zbog odnosa Vlade prema nastojanju Poverenika da pomogne, kao i prema Inicijativi velikog broja nevladinih organizacija za hitno donošenje novog Zakona o zaštiti podataka o ličnosti.\nPoverenik je ocene iz pisma premijerke prema kojima Model „sadrži brojna dobra rešenja“ i „predstavlja jako dobar osnov za dalji rad“, ocenio kao kurtoazne fraze bez praktičnog značaja, s obzirom da ga je premijerka obavestila da je Model „prosleđen članovima Radne grupe koja radi na pripremi novog zakona kako bi ga imali u vidu“.\n„Model zakona koji je Poverenik stavio na raspolaganje Vladi zapravo je kompletan, obrazložen, u potpunosti u skladu s Poslovnikom Vlade pripremljen nacrt zakona. Njegovoj izradi značajan doprinos je dao veliki broj stručnjaka iz civilnog sektora i kompetentnih NVO“, istakao je Šabić.\nOn je ocenio da bi stavljanjem tog Modela u formalnu proceduru, izlaganjem kroz javnu raspravu, opservacijama i kritici zainteresovanih, uključujući tu i Radnu grupu i sva ministarstva, i potom eventualnim korekcijama teksta, Srbija mogla da u relativno dogledno vreme dobije nov neophodan zakon.\nKako jeistakao, Vlada se, umesto za to, opredeljuje za „aktivnost“ koja već duže od pet godina nije dala nikakav efekat i da je „i uz najbolju volju praktično nemoguće naći opravdanje“.\nPoverenik podseća da je stanje u oblasti zaštite podataka o ličnosti vrlo loše, opterećeno brojnim problemima i svakodnevnim povredama prava gradjana, što je u velikoj meri uslovljeno kašnjenjima i propustima u usvajanju neophodnih zakonskih i drugih dokumenata.


Kvadriplegičar prohodao uz pomoć tehnologije kontrolisane umom (video) - Sputnjik Srbija\n© Foto : Jutjub/The Lancet\n21:48 08.10.2019 (osveženo 21:59 08.10.2019) Preuzmite kraći link\nKvadriplegičar, predstavljen samo imenom Tibol (28), poslednje dve godine testirao je pomagalo u istraživačkom centru Klinatek u Grenoblu.\nPo završetku testiranja, prvi put je stao na sopstvene noge nakon što je 2015. godine, u teškoj nesreći, zadobio povredu kičme.\nMladom Francuzu su, pre svega, morali da ugrade dva implantata u mozak, preko kojih će se emitovati moždani signali.\nOn je, zatim, vežbao na virtuelnom simulatoru pokreta, pomoću koga su „dekodirani“ moždani talasi, kako bi na kraju bio napravljen algoritam za „robotsko odelo“.\nTibol je od početka celog procesa prepešačio oko 100 metara.\nIako ova tehnologija izgleda impresivno, ona je zasad samo dokaz da taj koncept može da radi, upozorava profesor iz Londona Tom Šekspir, i dodaje da oko toga ne bi trebalo praviti pompu.\nTibol je, i pored toga, pun optimizma i smatra da je njegovim primerom poslata poruka nade ljudima koji su se našli u stanju poput njegovog.\n„Ovo je moguće i pored našeg hendikepa!“, istakao je Tibol.\nparaliza, um, tehnologija


STEVANDIĆ OČEKUJE NAVODNE VEĆE NAPADE NA INSTITUCIJE RS: NIKO OD SRBA NEĆE BITI TAJ KO ĆE NAPRAVITI INCIDENT – Mreza\nMeđunarodna zajednica je u protekla dva mjeseca promjenila stav prema Republici Srpskoj, te je napustila dijalog i odlučila da nametne neke svoje stavove i sada radi na pronalasku “pukotine” u političkom jedinstvu, koja bi te stavove prihvatila, pod izgovorom evropskih vrijednosti ili zahtjeva NATO pakta, izjavio je predsjednik Ujedinjene Srpske Nenad Stevandić.\nStevandić naglašava da se pritisak vrši i na Srbiju i Republiku Srpsku, a srpski narod ponovo satanizuje i pretvara u svojevrsni “balkanski problem”, dok se van svih zakona planiraju kidnapovanja političara ili naoružavanje samoproglašenog Kosova.\n“Srpski lideri se još od devedesetih godina targetiraju ili kao kriminalci ili kao ratni zločinci, a sve u svrhu izazivanja neke nove krize”, rekao je Stevandić, naglašavajući da će se pritisci nastaviti, a da niko od Srba neće biti taj ko će napraviti incident.\nOn smatra da su sankcije Velike Britanije predsjedniku Republike Srpske Željki Cvijanović i srpskom članu Predsjedništva BiH Miloradu Dodiku samo kontinuitet pritisaka i da je za tako nešto potrebna politička podrška iz Srpske, što se vidi u reakcijama pojedinih stranaka “koje su krenule sa napadima na pojedine političare, posebno na Dodika”.\nStevandić ističe da Ustavni sud i visoki predstavnici ne oduzimaju imovinu ni od jednog političara, već oduzimaju imovinu Republike Srpske, saopšteno je iz Ujedinjene Srpske.\n“Ovdje se radi o napadu na institucije, a ne na pojedinca, jer slične scenarije je srpski narod prošao. Cilj ne smije biti da se okrenemo jedni protiv drugih, cilj mora biti takav da sami donosimo odluke koje se tiču nas”, zaključio je Stevandić.


Hirohito bio sprečen da izrazi kajanje zbog rata\n20. avgust/kolovoz, 2019.\nJapanski car Hirohito, arhivska fotografija\nNekadašnji japanski car Hirohito, koji je vladao tokom Drugog svetskog rata, želeo je da izrazi kajanje zbog sukoba ali ga je tadašnji premijer u tome sprečio, navodi se u dokumentima koje je objavila državna televizija NHK.\nU privatnom dnevniku Mičidjija Tadjime, najvišeg zvaničnika vladine Agencije za carski dvor u periodu 1949-1953, jasno se pominje Hirohitova želja da "građanima izrazi duboko žaljenje i osećaj kajanja".\nNHK je dokumente koji pokrivaju period od 5,5 godina dobila od porodice pokojnog Tadjime i dala ih na analizu više istoričara i drugih eksperata.\nHirohito, koji je 1989. preminuo posle više od šest decenija na Prestolu hrizanteme, želeo je da te reči ubaci u govor povodom ceremonije proslave kraja američke okupacije i vraćanja suvereniteta Japana 1952.\n"Mislim da treba da uključim izraze kajanja. Osećam veliko kajanje. Stvarno želim da dodam taj deo, razmišljanje o prošlosti i disciplinu za budućnost, iako reči mogu da budu promenjene", rekao je tada car svom zvaničniku, kako prenosi NHK.\nMeđutim, navodi televizija, tadašnji premijer Šigeru Jošida se tome suprotstavio "i taj deo je bio izbačen".\nIzazovi nove ere u Japanu\nJošida se, kako navodi Tadjima, bojao da bi "ljudi rekli da je on (Hirohito) odgovoran za izbijanje rata" na Pacifiku. To pitanje i danas deli istoričare.\nEksperti koji su proučavali Tadjimin dnevnik su rekli da su bili "veoma iznenadjeni" otkrićem koliko je bila "snažna" Hirohitova želja da izrazi žaljenje.\nNHK u dokumentarcu navodi da je car Tadjimi više puta izražavao nezadovoljstvo jer ne može da kaže šta misli, ali da je morao da poštuje ustav prema kome je premijerova reč bila poslednja. Takodje, čini se da je Hirohito krivio sebe jer nije uspeo da zaustavi napredovanje japanske vojske širom Azije.\nNa kraju, Hirohitov sin i naslednik Akihito, koji je vladao od januara 1989. do aprila 2019, u svom govoru 15. avgusta 2015, na 70. godišnjicu kapitulacije Japana, upotrebio reči "duboko kajanje" zbog nedela koja je počinila japanska vojska.\nAkihito je te reči ponavljao svake godine pre nego što je u aprilu abdicirao.\nNjegov sin Naruhito, koji je na presto stupio 1. maja, ponovio je isti izraz u obraćanju 15. avgusta, i tako potvrdio ranije izraženu želju da nastavi da priznaje zločine iz imperijalističke prošlosti zemlje.\nEU izveštaj o napretku: Srbiji dva klastera, BiH najlošije ocene\nDa li će bivši borci Armije BiH bez straha ići u Srbiju?


Janković: Uz amandmane dobijamo kvalitetan Zakon o sprečavanju nasilja u porodici\nBeta 16. novembra 2016. 08:50\nPoverenica za zaštitu ravnopravnosti Brankica Janković izjavila je danas da predlog Zakona o sprečavanju nasilja u porodici u predstavlja pomak u odnosu na dosadašnje stanje i da bi uz par korekcija i amandmana Srbija mogla dobiti kvalitetan zakon.\n„Postojeći predlog je pomak u odnosu na sadašnje stanje. Dobro je što se uredjuje način vodjenja evidencije, što se uvodi centralna evidencija koja se vodi u Republičkom javnom tužilaštvu i što je uredjen način postupanja sa evidencijom i zaštita podataka o ličnosti“, kazala je Janković za RTS.\nOna je ocenila da bi to trebalo da to bude put ka boljoj statistici koja omogućava i bolju analizu i traženje boljih mehanizama zaštite od porodičog nasilja.\n„Lično smatram da period čuvanja evidencije ne treba da bude ograničen na pet godina, već trajno i da to nema veze sa kaznenom evidencijom, jer je to potrebno imati kako bismo pratili i analizirali trendove“, kazala je ona.\nU skupštini Srbije danas se nastavlja rasprava o predlog Zakona o sprečavanju nasilja u porodici.


Završen džez i bluz festival u Zvečanu\nU Zvečanu je sinoć završen dvanaesti po redu džez i bluz festival "Nort siti". Ovogodišnji festival bio je humanitarnog karaktera.\nNastup Torante Dejvis (Foto KPR)\nDvodnevni Džez i bluz festival – North sity, održan 30. i 31. maja u Domu kulture u Zvečanu ove godine je humaniternog karaktera i sav prihod od festivala biće uplaćen na račun Vlade Republike Srbije za poplavom ugroženo stanovništvo.\nTradicija negovanja džez i bluz zvuka, odabir izvodjača iz redova svetske elite uključujući „svetske, a naše“ i visoki kvalitet muzičkog programa, ovu medjunarodnu manifestaciju oprvdano svrstava u najbolje kulturne manifestacije u jugoistočnoj Evropi koja je za 12 godina ugostila oko 600 izvodjača iz preko 30 zemalja.\nPraznik džeza i bluza u podeljenom gradu na Ibru započeo je u četvrtak promocijom festivala u “Soho baru” nastupom našeg benda „Luz Azul“ zvucima fascinantnog spoja sambe i džeza, a nastavljen je džem sešnom gostiju pridošlih iz Sjedinjenih Američkih Država.\nFestival je ovorio „Jazz Mikan Trio“ iz San Dijega, predvođen virtuozom na klaviru Mikanom Zlatkovićem iz Prištine, koji od kraja 90-ih gradi izvanrednu karijeru u San Dijegu je kombinacijom klasičnog džeza, bi-bapa, svinga i latino ritmova na poseban i inventivan način, savršenom sviračkom tehnikom predstavila autentični džez tzv Zapadne obale. Ovacijama i aplauzom su pozdravljene istovremene improvizacje na kontrabasu i zahtevne vokalne deonice neverovatne Keti Tirou.\nPublika je sa posebnim oduševljenjem pozdravila doajena ovdašnje muzičke scene Petra Rakića koji je svojevremeno izmedju ostalih sa Mikanom postavio temelje džez kulture.\nPosle nastupa francuskog saksofoniste Mikaela Kuviliona koji je sa svojim sekstetom i toplim vokalom Žulije Šerer predstavio autorski projekat “Art Fank” kako je sam rekao zadovoljan interakcijom publike kojoj su se dopali “upakovani zvuci džeza, fanka i soula” usledio je nastup apsolutne zvezde večeri Tornete Dejvis koja je podigla atmosferu do usijanja.\nMoćan glas, izvanredna interpretacija i izražena emocionalnost kraljice bluza iz Detroita su podigli publiku svih generacija na noge, koja je pevala i pesala sa Tornetom, koja je ispraćena gromoglasnim višeminutnim aplauzom.\nNastupu vanserijskog džez gitariste Pitera Bernštajna čiji nastup njegovom željom nije audio-video zabeležen prisustvovali su svi učesnici festivala. Zajedno sa Dag Veisom i Bil Stjuartom, zvuci klasičnog džeza u virtuoznom izvodjenju Bernštajnovog “Mostly monk trio” su probudili nostalgiju vremešnijih generacija i emocije, koje je publika podržavala emocijama .\n“Muzičar na sceni mora da pruži ne ono što mu sa lakoćom ide, već da da maksimum u onome što može da izvede”, rekao je Bernštajn predstavnik Njujorške džez scene od 1989. godine koji iza sebe ima preko 80 albuma, nebrojeno, nastupa, festivala, poznat po saradnji sa legendrnim bubnjarom Džimijem Kobom i gitaristom Džimom Holom.\nKulminacija druge večeri festivala je nastup predstavnika bluza Leni “Fazi” Rankinsa prepoznatljivog po gitari i neverovatnim vokalnim sposobnostima. Ovaj harizmatični izvođač je svojom zaraznom energijom i neverovatnom komunikacijom sa publikom dokazao da je izuzetan zabaljač.\n“Jedino što sam želeo od detinjstva u životu je da sviram. Ako ne iznesete svoja osećanja tako da ih publika razume i podeli sa vama, onda niste ništa uradili”, rekao je Leni čiji su nastup podržavali Keti Tirou-bas, bubnjar Met Vitek i gitara Petar Rakić.\nNegujući tradiciju predstavljanja popularnih izvodjača iz zemlje, festival je zatvoren nastupom benda “Deca loših muzičara”.\nDruženje učesnika festival i publike nastavljano je džem sešnima u rok školi “CRYM”. U podeljenom gradu na Ibru, zvuci džeza i bluza odzvanjali su do ranih jutarnjih časova.\nFestival je organizovala “Unija M”, suorganizator je bio Studentski centar „Priština“ - Kosovska Mitrovica, pokrovitelji Telekom Srbija, Opština Kosovska Mitrovica, UNDP, Ministarstvo Kulture Republike Srbije, Kancelarija za KiM i drugi, a sponzori Opština Zvečan i samostalni privrednici i ugostitelji sa severa Kosova.\n26.02.2021 Gračanica: Manji skup ispred policijske stanice (416)\nFebruar 2021 11 (424)


“Oporavak Srbije se i dalje odvija prema planu, uz podršku snažnog odgovora politike, ali ekonomska perspektiva i dalje je veoma neizvesna. Srbija se dobro nosila sa pandemijom COVID-19 i očekuje se da će se ekonomski oporavak nastaviti u 2021. godini. Pad ekonomske aktivnosti u 2020. procenjen je na oko 1 procenat — jedan od najnižih u Evropi. Gubici radnih mesta su praktično bili ograničeni na neformalni sektor, koji nije mogao biti obuhvaćen direktnim merama politike. Bankarski sistem je i dalje stabilan, likvidan i dobro kapitalizovan. Međutim, u prvoj polovini 2021. novi talasi infekcija u Srbiji i širom Evrope otežali su ekonomski oporavak. U isto vreme, Srbija je jedna od zemalja Evrope u kojima se najbrže odvija vakcinacija i očekujemo da će intenzitet pandemije opasti u drugoj polovini ove godine. Zahvaljujući podršci aktuelnih mera za podsticaj ekonomiji, očekujemo da će realni rast BDP-a dostići 5 procenata u 2021. godini. Tokom narednih godina, očekuje se postepena konvergencija stope rasta do njegovog potencijala od 4 procenta. Odlučni odgovori politike pomogli su da se ograniče efekti pandemije na ekonomiju Srbije. Fiskalni paket u 2020. godini - od oko 8,5 procenata BDP-a – pružio je podršku domaćinstvima i privredi i unapredio javno zdravstvo, ublažavajući ekonomske i socijalne efekte pandemije. Pored toga, uvedena je dobro osmišljena garantna šema za bankarske kredite malim i srednjim preduzećima (MSP). Ekonomske aktivnosti su takođe podržane relaksiranim politikama u monetarnom i finansijskom sektoru. Međutim, velika neizvesnost okružuje izglede za rast. Budući tok pandemije u Srbiji i njenim trgovinskim partnerima i dalje je veoma neizvestan. Novi talasi infekcija (uključujući nove varijante virusa) predstavljaju jasan negativni rizik za izglede za rast i mogu dovesti do većih fiskalnih potreba i potreba za spoljnim finansiranjem. S druge strane, učinak brze vakcinacije koji bi premašio očekivanja u zemlji i na globalnom nivou mogao bi da predstavlja pozitivan rizik po projekcije”, navodi se u saopštenju.\n“Pooštreni globalni uslovi finansiranja mogli bi uticati na povećanje troškova zaduživanja i produžiti pad ekonomske aktivnosti. Makroekonomske politike treba da i dalje pružaju podršku dok se oporavak ne stabilizuje u potpunosti. U tim uslovima, prikladno je da stav politike i dalje bude usmeren ka podršci. Rebalans budžeta će pružiti dalju podršku ekonomiji u 2021. godini.\nIako naša prognoza rasta ostaje nepromenjena od oktobra 2020. godine, sada očekujemo veći doprinos javnog sektora koji će kompenzovati slabije aktivnosti privatnog sektora. Očekuje se da će ukupni fiskalni deficit dostići 7 procenata BDP-a u 2021. godini, umesto 3 procenta, a javni dug će porasti na 60 procenata BDP-a. Ovo povećanje pruža prostor za dodatne subvencije zarada, podršku sektorima koji su teško pogođeni krizom, kao i dalju finansijsku pomoć domaćinstvima, uključujući nezaposlene (ukupno, u iznosu od 2,3 procenta BDP-a). Takođe uključuje dodatnu potrošnju na zdravstvo i povećane javne investicije (2 procenta BDP-a), uglavnom u infrastrukturu, zaštitu životne sredine i odbranu. Najnovija runda fiskalne podrške - i produženje garantne šeme za kreditiranje - doprineće oporavku, sprečavanju stečajeva i zaštititi radnih mesta. U uslovima niske inflacije i usidrenih inflatornih očekivanja, monetarna politika treba da ostane relaksirana, a politike u finansijskom sektoru da i dalje pružaju podršku. Kontinuirano pažljivo praćenje rizika u bankarskom sektoru je od presudne važnosti. Kako se fiskalni prostor sužava, preporučujemo da se svaka dalja podrška usmeri direktnije na najugroženija domaćinstva i firme i sektore koji su najviše pogođeni pandemijom. Time bi se ograničio fiskalni trošak i maksimalno povećao njegov uticaj. Zapravo, neke mere podrške prihodima predviđene rebalansom budžeta mogle su biti bolje targetirane. Dobro osmišljena ulaganja u infrastrukturu i zaštitu životne sredine mogu podržati rast na kratak rok i ograničiti potencijalne teške efekte krize. Kada oporavak bude u potpunosti zaživeo, biće važno da se obnove baferi politike i preciziraju novim fiskalnim pravilom. Odgovor politike na pandemiju ukazao je na važnost postojanja fiskalnog manevarskog prostora za suočavanje sa negativnim šokovima. Zbog toga fiskalne bafere treba postepeno obnavljati u srednjoročnom periodu, kroz niske fiskalne deficite koji će dovesti do pada javnog duga i pomoći da se obezbedi poverenje investitora. Unutar tog prostora, prioritet treba dati produktivnoj kapitalnoj potrošnji, uz istovremeno obuzdavanje tekuće potrošnje. Potrebno je postepeno smanjenje udela ukupnih troškova plata u javnom sektoru u BDP-u, nakon naglog povećanja 2020. godine, dok penzije treba da se i dalje indeksiraju u skladu sa švajcarskom formulom. Dalji napredak u reformi poreske uprave, jačanje upravljanja javnim ulaganjima i pažljivo praćenje i upravljanje fiskalnim rizicima, uključujući i od državnih preduzeća, ojačalo bi fiskalni okvir. Potrebne su brže strukturne i institucionalne reforme kako bi se obezbedio brži, inkluzivni i održivi rast u srednjoročnom periodu”, kaže se u saopštenju.\nDalje se ističe: “Napredak u sprovođenju reformi velikih i neefikasnih državnih preduzeća u Srbiji i dalje je od ključne važnosti. Nedavno usvojena strategija za državna preduzeća treba da pruži osnovu za reforme u cilju jačanja korporativnog upravljanja i za poboljšanje upravljanja ovim institucijama. Prioriteti uključuju poboljšani okvir za postavljanje ciljeva i praćenje, kao i povećanje odgovornosti generalnih direktora. Brzo rešavanje prekomernog oslanjanja na vršioce dužnosti direktora u državnim preduzećima i dalje je od ključne važnosti. Transformacija EPS-a u akcionarsko društvo i podela “Srbijagasa” treba da se završe bez daljeg odlaganja. Takođe se radujemo brzoj privatizaciji “Petrohemije”, radi revitalizacije kompanije i smanjenja fiskalnih rizika. Poboljšanje poslovnog okruženja pomoglo bi u privlačenju stranih, ali i domaćih investicija. Reforme u cilju jačanja vladavine prava, poboljšanja efikasnosti pravosudnog sistema i suzbijanja korupcije ključne su za poboljšanje investicione klime. Napori na suzbijanju sive ekonomije treba da se nastave, uključujući jačanje e-fiskalizacije i proširivanje režima sezonskog zapošljavanja u poljoprivredi na druge sektore. Pronalaženje brzog rešenja za sve veći broj sudskih postupaka protiv banaka u kojima se osporava zakonitost naknada za obradu kredita i za osiguranje stambenih kredita ojačalo bi finansijski sektor i poboljšalo poslovnu klimu. I na kraju, razvoj domaćih tržišta kapitala kao i dalje podsticanje dinarizacije poboljšali bi finansijsku stabilnost i podržali srednjoročni rast”.\n“Promovisanje zelenog rasta i unapređenje sistema socijalne zaštite podržali bi oporavak i osigurali održiviji razvoj. Ulaganja u zelenu infrastrukturu i prelazak u budućnost sa smanjenim emisijama ugljenika mogu podržati otvaranje novih radnih mesta, istovremeno povećavajući ekonomsku i ekološku otpornost. Jačanje postojećih programa socijalne zaštite pomoglo bi u zaštiti ranjivih grupa, smanjenju nejednakosti i borbi protiv siromaštva", zaključujue se u saopštenju.\nU Kragujevcu postavljena zvona za reciklažu stakla


Karneval brodova | ISTN\nTradicionalna manifestacija Beograda – KARNEVAL BRODOVA, koja ima za cilj da promoviše reke Savu i Dunav i njihovo ušće, koje zajedno sa Velikim ratnim ostrvom čini ono po čemu je Beograd prepoznatljiv, posle pauze od godinu dana zbog Corona virusa, održana je šesnaesti put (28.08.2021.) ispred Savske promenade, u akvatorijumu između Tramvajskog mosta i Gazele. Na ovogodišnjem Karnevalu pod naslovom “Budi kao reka”, kojim se Beograd, koji je za prvih šest meseci ove godine imao preko pola miliona noćenja, simbolično oprašta od leta, i pored kiše koja je padala čitavo poslepodne, učestvovali su malobrojni čamci iz beogradskih marina sa svojim hrabrim posadama, brodovi „Vatrogasac“ i „Topčiderka“, kao i brod “Kej” za turističko razgledanje grada sa vode. I pored lošeg vremena ova manifestacija, čiji kvalitet po našem mišljenju opada poslednjih nekoliko godina, okupila je veliki broj posmatrača.\nKARNEVAL BRODOVA, koji je organizovala Turistička organizacija Beograda, uz podršku Skupštine grada, brojnih gradskih službi i prijatelja manifestacije, pratili su defilei Policijskog orkestra, mažoretkinja iz Bele Crkve i vitezova Udruženja "Svibor", aktivnosti animatora Cirkusfere na karnevalskim štulama, bazar organskih proizvoda, zdrave hrane i različitih proizvoda domaće izrade, kao i koncerti dečijeg hora “Čarolija” i grupe “Texas Flood”.\nPo rečima Miodraga Popovića, direktora Turističke organizacije Beograda, “Karneval brodova je jedna od najuzbudljivijih manifestacija koja privlači ne samo domaće posetioce, već i strane turiste. Predstavlja jedinstveni događaj porodičnog karaktera koji afirmiše rekreativno-sportske aktivnosti na vodi, aktivira nautički turizam grada i doprinosi da se Beograd vrati svojim rekama sa kojih je i krenuo”.


PzP insistira na poništenju tendera za EPCG | PCNEN\nPzP insistira na poništenju tendera za EPCG\nObjavljeno: 31.07.2009, 14:38h\nPokret za promjene insistira da se tender za dokapitalizaciju Elektroprivrede Crne Gore poništi i uvaži Akcioni plan za razvoj energetike i stručno mišljenje crnogorske javnosti, poručeno je posredstvom saopštenja za javnost koje je potpisao potpredsjednik te opozicione partije Branko Radulović. Radulović je, kao član Komisije za praćenje procesa privatizacije Skupštine Crne Gore podržao inicijativu predsjednika te komisije Andrije Mandića o hitnom sazivanju sastanka "u vezi ovog pogubnog tendera". "Postaje jasno da je EPCG i ukupni neiskorišćeni elektro-energetski potencijal u stvari kompenzacija za prošlost i slobodu Đukanovića i njegovih drugova oko njihovog učešća u švercu cigareta. U tom cilju su bile i neprimjerna posjeta italijanskog premijera Berluskonija tokom predizborne kampanje i izjave italijanskog ambasadora Barbantija da je tender za EPCG presudan za dalje strateško parnestvo dvije zemlje", kazao je Radulović.\nPokret za promjene insistira da se tender za dokapitalizaciju Elektroprivrede Crne Gore poništi i uvaži Akcioni plan za razvoj energetike i stručno mišljenje crnogorske javnosti, poručeno je posredstvom saopštenja za javnost koje je potpisao potpredsjednik te opozicione partije Branko Radulović.\nRadulović je, kao član Komisije za praćenje procesa privatizacije Skupštine Crne Gore podržao inicijativu predsjednika te komisije Andrije Mandića o hitnom sazivanju sastanka "u vezi ovog pogubnog tendera".\n"Postaje jasno da je EPCG i ukupni neiskorišćeni elektro-energetski potencijal u stvari kompenzacija za prošlost i slobodu Đukanovića i njegovih drugova oko njihovog učešća u švercu cigareta. U tom cilju su bile i neprimjerna posjeta italijanskog premijera Berluskonija tokom predizborne kampanje i izjave italijanskog ambasadora Barbantija da je tender za EPCG presudan za dalje strateško parnestvo dvije zemlje", kazao je Radulović.


Na Gazimestanu formiran Savez za Srbiju na Kosovu i Metohiji | Двери\n20. маја 2019. Ostavite komentarSaopštenja\nDanas je na Gazimestnu, u prisustvu lidera SZS i predstavnika članica SZS sa KiM formiran Savez za Srbiju na Kosovu i Metohiji.\nNenad Radosavljević, iz Narodne pravde istakao je da su se tu okupili da pokrenu inicijativu zajedničkog rada.\n„I mi sa Kosmeta moramo da se pokrenemo i da se udružimo svi iz različitih pokreta i stranaka da zaustavimo sunovrat u koju nas vodi bahata vlast“ rekao je on.\nOn se osvrnuo na pokušaj predstavnika Srpske liste da spreče formiranje SZS u Gračanici. „Zbog uslova koji ne dolikuju demokratskim principima mi sednicu održavamo ovde“ rekao je on.\nMarija Janjušević, narodni poslanik Dveri je ponovila da je Bošku Obradoviću danas zabranjen ulaz na teritoriju KiM i istakla da je to sigurno u koordinaciji vlasti iz Beograda i Prištine.\nBorko Stefanović, potpredsednik Stranke slobode i pravde je rekao da je važno da se izbegnu sva buduća stradanja i da se sačuvaju interesi ljudi koji žive na KiM.\n„Naš cilj je da damo drugačiji plan rešavanja ovog pitanja sa nadom da naši ljudi koji žive na KiM imaju glavnu reč“.\nDragan Đilas, predsednik Stranke slobode i pravde je pomenuo da lider Dveri, Boško Obradović nije tu jer su mu prištinske vlasti uskratile mogućnost da uđe na teritoriju KiM, a da su srpske vlasti pokušale da uskrate mogućnost da se svi ovde danas okupe.\n„Danas na ovom delu teritorije države Srbije formiramo SzS za KiM. SZS je jasno rekao svoju politiku i ona je bazirana na Ustavu, Rezoluciji 1244 i spremnosti da razgovaramo sa svima da ljudi na KiM napokon počnu da žive kao ljudi.“ rekao je on.\nOn se osvrnuo na pokušaj vlasti iz Beograda da huška jedne Srbe protiv drugih jer su neke ljude poslali u Gračanicu da spreče današnje formiranje SzS na KiM.\n„Poručujemo da je naša ideja da prestanu podele. Kako da razgovaramo sa Albancima ako ne možemo unutar našeg naroda da pokrenemo razgovor“ istakao je on i dodao „A razgovor sigurno nije ono što vlast svakodnevno radi u Skupštini Srbije rekao je Đilas naglašavajući da je siguran da nijedan zaista opozicioni poslanik neće prisustvovati toj sednici i da će se bojkot skupštine nastaviti.\nSlaviša Ristić, predsednik pokreta Otadžbina je napomenuo da se ovde ne formira nova politička organizacija već koordinacija članica Saveza za Srbiju na KiM.\n„Želim da najavim da će naš posao biti predlog platforme kako treba razgovarati o KiM. A sigurno ne kako je to radio Vučić“, rekao je Ristić.\nBorko StefanovićDragan ĐilasGazimestanKiMKosmetKosovoKosovo i MetohijaMarija JanjuševićNenad RadosavljevićSaopštenjaSavez za SrbijuSlaviša Ristić


Najnovija anketa "Centra Levada" pokazala je koga Rusi smatraju prijateljima, a koga neprijateljima. Njihov izbor je za neke iznenađujuć.\n"Centar Levada" takođe sprovodi redovnu anketu koja se održava više puta godišnje, pitajući Ruse o njihovim mišljenjima o Sjedinjenim Državama i Belorusiji, zajedno sa nekoliko drugih zemalja.\nPrema rezultatima iz avgusta 2020. godine, samo 42% Rusa pozitivno gleda na SAD, dok je velika većina (85%) Belorusiju videla blagonaklono. Uprkos tome što Rusi pozitivno misle o Belorusiji, prošlonedeljna anketa VCIOM-a (Ruskog centra za istraživanje javnog mnjenja) otkrila je da samo 17% ispitanika želi da se zemlja pridruži Rusiji i tako stvore jedinstvenu državu, a 43% odbija sve sugestije o ujedinjenju.\nBONUS VIDEO Rusija proslavila Dan pobede 2020: Ulice prazne, avioni parali nebo


Tuzla City ne prijavljuje igrače na stvarne iznose: Na plate izdvaja 40.000 KM mjesečno - Portal 072info\nFudbalski klub Tuzla City je objavio finansijski izvještaj za prošlu godinu u kojoj je poslovao u malom plusu.\nTuzla City je dobio licencu za nastup u Premijer ligi BiH i kvalifikacijama za Konferencijsku ligu naredne sezone, a u sklopu dokumentacije koju su morali podnijeti je i finansijki izvještaj za 2021. godinu koji je potom i objavljen javno.\nPrihodi Tuzla Cityja u prošloj godini su iznosili 1.410.189 KM, a rashodi 1.398.929 KM, te je klub 2021. okončao u plusu od 11.260 KM\nIako “gazda” Cityja Azmir Husić slovi za jednog od najpoželjnijih poslodavaca za nogometaše u Premijer ligi BiH, sudeći prema dokumentaciji to nije slučaj.\nNaime, Tuzla City je u 2021. godini na plate potrošio 485.581 KM, odnosno 40.465 KM mjesečno u prosjeku.\nPoređenja radi, Fudbalski klub Željezničar, u kojem ne kriju da su u finansijskoj dubiozi, je u 2021. godini na plate izdvojio 3.055.205 KM, šest puta više od Tuzla Cityja.\nNaravno, mnogi misle da Tuzla City ne prijavljuje igrače na stvarne iznose, te da većinu novca daje “na ruke”, ali Nogometni savez BiH, ali ni državne, federalne i kantonalne institucije ne vide ništa sporno u tome što godinama Tuzla City prijavljuje slične iznose u službenim finansijskim izvještajima, iako sam pogled na njihov igrački kadar govori da je on sve osim skroman piše Klix.\nPrethodni članakŠokantni rezultati istrage: Pilot namjerno srušio kineski avion, u smrt odveo više od 130 ljudi\nSljedeći članakRazija Razo Čolaković: Ljudi ne znaju živjeti život, zaboravili smo koja je svrha svega\nUtakmica u Mostaru nakratko prekinuta, igrači iftarili\nEmilio Nsue: Impresioniran sam ljudima u BiH, želim napraviti velike stvari u vašem nogometu


Kako zeleni poslovi doprinose ekonomskom osnaživanju žena? - na petoj nacionalnoj konferenciji Ženske parlamentarne mreže - BFPE Srpski\nKako zeleni poslovi doprinose ekonomskom osnaživanju žena? – na petoj nacionalnoj konferenciji Ženske parlamentarne mreže\n2017-12-15 12:45:00 1970-01-01 00:00:00 Europe/Belgrade Kako zeleni poslovi doprinose ekonomskom osnaživanju žena? – na petoj nacionalnoj konferenciji Ženske parlamentarne mreže Link: https://bfpe.org/kalendar-bfpe-dogadaja/peta-nacionalna-konferencija-zenske-parlamentarne-mreze/ Narodna Skupština Republike Srbije, Belgrade, Serbia Belgrade Fund for Pollitical Excellence [email protected] peta-nacionalna-konferencija-zenske-parlamentarne-mreze\nSutra se u Narodnoj Skupštini Republike Srbije održava peta nacionalna konferencija Ženske parlamentarne mreže. U okviru ove konferencije neformalna Zelena poslanička grupa i Ženska parlamentarna mreža organizuju panel pod nazivom ”Žene i životna sredina” (12.45 – 14.30).\nOsnovni cilj panela je da se vidi kako se kroz zelene poslove može uticati na ekonomsko osnaživanje žena. Panel će moderirati naša Valentina Đureta, a govornice su: Žaklina Živković iz Balkanske mreže Evropske Zelene partije, Sanida Klarić iz BIO IDEA za održivi razvoj i Marina Tucović iz Reciklažnog centra Užice.


O problemima na putevima od danas obaveštenje na radiju\njul 01 2019\t/\nNovi sistem za obaveštavanje vozača putem radio programa u slučaju nezgoda i prepreka na putu u cilju bezbednog i nesmetanog odvijanja saobraćaja, počeo je danas da funkconiše.\nSistem predviđa informisanje javnosti o dešavanjima i preprekama na autoputevima i Ibarskoj magistrali putem programa Radio Beograda 202.\nPredviđeno je da prilikom svakog većeg sudara, guste magle ili drugog problema na putu, Ministarstvo unutrašnjih poslova obaveštava Radio televiziju Srbije (odnosno Radio Beograd 202), koji će prekinuti program kako bi učesnike u saobraćaju upozorili o novonastalim okolnostima.\nOčekuje se da ovaj sistem dorinese smanjenje saobraćajnih zastoja i nesreća, odnosno da putovanje učini bezbednijim.\nMilica Kuburović, glavna i odgovorna urednica „Radija Beograd 202″, naglasila je da će na ovaj način učesnici u saobraćaju pravovremeno dobiti informacije i upustva za ponašanje na putu.\nOna je za Tanjug rekla da je reč o pilot projektu koji se realizuje u saradnji sa MUP-om Srbije odnosno komandno-operativnim centrom, JP „Putevi Srbije“, Regulatornim telom za elektronske medije, Javnim preduzećem „Emisiona tehnika i veze“ i Radio-televizijom Srbije.\nMUP i JP „Putevi Srbije“ će prikupljati podatke i informacije sa terena i obavestiti javnost ukoiko se proceni da postoje nezgode i problemi koje mogu izazvati veće gužve i blokade saobraćaja.\nTu informaciju će potom proslediti Radio Beogradu 202 koji će je u najkraćem roku objaviti u svom radio programu, objašnjava Kuburović.\n„U automobilu, vozači će preko TA uređaja koji treba da aktiviraju god se nalaze moći da čuju tu informaciju bez obzira da li slušaju negu drugu radio stanicu ili muziku sa CD-a“, objasnila je Kuburović.\nKada informacija bude pročitana moći će da nastave da slušaju stanicu ili muziku koju su pre toga slušali.\nOvo je eksperimantalna faza i u pocetku će signal biti emitovan ka svim automobilima na autoputu ili Ibarskoj magistrali, koji u tom trenutku budu imali uključen TA uređaj.\nInače, dugme TA ima vecina radio-aparata koji su ugrađeni u automobile posle 2006. godine.\nU drugoj fazi projekta, predviđeno je da poruka preko predajnika bude emitovana vozačima na teritoriji na kojoj se dešava incident ili zastoj.\n„Tako na primer, vozači koji se nalaze u blizini graničnog prelaza sa Makedonijom neće morati da slušaju šta se dešava na autoputu kod Subotice“, objasnila je Kuburović.\nU MUP-u kažu da je ovo veliki doprinos bezbednosti saobraćaja, a da je za njega povod dao jedan od najvećih lancanih sudara na auto-putu u novembru prošle godine, kod Jagodine, kada je stradalo osam ljudi, a ispostavilo se da je do nezgode došlo zbog neobaveštenosti vozača o izuzetno gustoj magli.\nDirektor policije Vladimir Rebić potpisao je prošle nedelje ugovor sa predstavnicima JP „Putevi Srbije“, Regulatornog tela za elektronske medije, Javnog preduzeća „Emisiona tehnika i veze“ i Radio-televizije Srbije o novom sistemu za obaveštavanje vozača.\nPoručio je da sistem biti u funkciji od 1. jula i da će MUP uz pomoć „Puteva Srbije“ brzo i efikasno informisati vozače o eventualnim nezgodama i drugim okolnostima, kao i o preusmeravanju saobraćaja, čime će se značajno povećati bezbednost saobraćaja na srpskim putevima.\nViše iz ove kategorije « Od danas internet u romingu jeftiniji za oko 90 odsto\tVozačke dozvole i na kućnu adresu »


100 godina FK Vojvodina | NS Portal Home\nNS: Subvencije za novo zapošljavanje\tBeograđani na porno sajtovima duže od Novosađana\t100 godina FK Vojvodina\nmart 6, 2014 Morpheus\nNo comments\tNOVI SAD – U četvrtak tačno u podne biće otkrivena spomen-ploča u Temerinskoj 12, na zgradi današnjeg “Tehnometala”, gde je Vojvodina zvanično osnovana.\nPrisutnima će biti poslužena torta na sedam spratova teška 100 kilograma, a biće otvoreno i 100 flaša šampanjca.\nU petak, na platou ispred Sportskog i poslovnog centra “Vojvodina” biće održan koncert, na kojem će svirati bendovi Dram ‘N’ Zez, Istočno stajanje, SOK91, U prvim redovima, Proleće, Zbogom Brus Li, Ritam nereda, Frontlajn i Toša Maletin i tamburški orkestar.\nVojvodina je svoje prve utakmice igrala u dresovima svetloplave boje i belim šorcevima, a današnje crveno-bele dresove dobila je od Slavije iz Praga, koji su ostali zaštitni znak Vojvodine.\nTokom godine biće organizovan i memorijalni turnir “Stevan Neštički”, međunarodni dečiji fudbalski festival, izložbe slika, promocije ‘Vošinog’ vina, retro dresa, dvd izdanja “Najgolovi” i ručnog sata Vojvodine.\nFudbalski klub Vojvodina osnovali su 6. marta 1914. učenici Velike pravoslavne srpske gimnazije, danas Zmaj Jovine gimnazija, kao i ugledni Novosađani toga vremena.\nIste godine Vojvodina je odigrala svoju prvu utakmicu u Kovilju protiv fudbalskog kluba Šajkaš i pobedila sa 5:0. Prvi međunarodni susret, sa timom engleske mornarice, odigrala je u Novom Sadu 1921. godine i pobedila 5:2.\nUz Crvenu zvezdu, Vojvodina je jedini klub iz Srbije koji je osvojio neki evropski trofej, Srednjoevropski kup 1977. godine.\nPodeli ovaj članak:E-poštaFejsbukTviterGoogle\tfudbalfudbalski klubjubilejnovi sadproslavavojvodina About Morpheus\nRelated Posts\tAutobus „Novi Sad“ u kinesko...\tseptembar 15, 2014\tUbedljiv poraz Voše\tjul 17, 2014\tPočinje Sinema siti\tjun 21, 2014\tHumanitarni koncert u NS\tjun 12, 2014\tOstavite odgovor Odustani od odgovora


Dejan Turk, Vip mobile i A1 Slovenija: Neophodna je snažna opredeljenost za reforme Dejan Turk, Vip mobile i A1 Slovenija: Neophodna je snažna opredeljenost za reforme\nU narednom periodu biće potrebno da Srbija sprovede širok spektar strukturnih i ekonomskih reformi koje podrazumevaju stabilan politički konsenzus i podršku javnosti.\nStvaranje predvidivog okruženja koje je povoljno za poslovanje biće jedan od ključnih faktora za budućnost srpske privrede u periodu nakon pandemije, kaže Dejan Turk, zamenik potpredsednika Saveta stranih investitora (FIC) i generalni direktor Vip mobile i A1 Slovenija.\nKrajem juna ove godine, dobili smo upozorenje od Međunarodnog monetarnog fonda (MMF) da će se kao posledica pandemije korona virusa svetska ekonomija suočiti sa padom koji premašuje predviđeni nivo odnosno 4,9% umesto 3% koliko je prognozirano u aprilu, dok svetskom tržištu rada preti gubitak od preko 300 miliona radnih mesta. Ipak, ovu krizu karakteriše nešto sasvim posebno – sistem u kome “bogati postaju još bogatiji” biće poljuljan. Neke od siromašnih zemalja će možda postati još siromašnije, ali će najpre i najviše recesijom biti pogođeni globalni tržišni igrači, kaže naš sagovornik.\n“Dakle, Srbija će definitivno biti jedna od zemalja koja će osetiti određene posledice.” Ipak, za razliku od Italije i Sjedinjenih Američkih Država, brojne industrijske grane u Srbiji nisu prekidale sa radom, kao što su građevinska i proizvodna industrija, što će obezbediti pozitivan podsticaj za održavanje skorašnje stope rasta, kaže Turk.\n“S druge strane, u vremenima globalne krize, ekonomski model koji podrazumeva veliki priliv investicija da bi se osigurao rast privrede postaje upitan. Umesto da iščekuju da investicije stignu odnekud, vlasti bi trebalo da motivišu lokalna mala i srednja preduzeća da dokažu svoje nesumnjive sposobnosti i kreativnost. Za to im je potrebno predvidivo okruženje povoljno za poslovanje, sa manje birokratije, koje će omogućiti rast i razvoj lokalnih preduzeća.”\nNaša preduzeća shvataju da je očuvanje radnih mesta od vitalnog značaja i više su nego spremni da vrednuju svoje zaposlene kao najvažniji resurs u privrednom lancu.\nŠta smatrate najadekvatnijim koracima vlade Srbije u vreme krize i koje bismo naučene lekcije iz tog iskustva mogli primeniti u budućnosti?\nProgram ekonomskih mera vredan 5,1 milijardu evra kao podrška srpskoj privredi je bio dobar potez Vlade koji je u prvom talasu epidemije doprineo opstajanju brojnih mikro, malih i srednjih preduzeća, po pravilu prvih na udaru svake krize. Isplata preduzetnicima tri minimalne zarade po zaposlenom bio je jedan od retkih koraka koje je država preduzela tokom poslednjih godina sa ciljem da se sačuvaju radna mesta u zemlji, umesto onih usmerenih direktno ka očuvanju tržišta. To nam govori da naša preduzeća shvataju presudan značaj koje ima očuvanje radnih mesta i da smo blizu spoznaje da su naši radnici najvažniji resurs u celokupnom lancu privrede.\nMnogo je onih koji veruju da je pojava kovida 19 učinila više za digitalizaciju kompanija u Srbiji nego sve mere koje je preduzela država. Šta smatrate ključnim preduslovom za podršku i ubrzavanje procesa digitalizacije?\nKada govorimo o potezima koje je država povukla proteklih godina, novi Zakon o trgovini i Zakon o izmenama i dopunama Zakona o elektronskoj trgovini dali su pozitivne indikacije za dalji razvoj elektronske trgovine jer su njima regulisane elektronske prodavnice, elektronske platforme i “dropshipping”. Elektronski dokument sada ima težinu pisanog dokumenta iako u praksi još uvek postoji određen otpor prema tome. Sistem za instant plaćanja Narodne banke Srbije je počeo da radi, a banke su omogućile instant plaćanja preko svojih digitalnih kanala. Premda postoji potreba za daljim unapređenjima koja uključuju korišćenje digitalnih identiteta, poboljšanja sistema elektronskog plaćanja, ubrzavanje saradnje između javnog i privatnog sektora na razmeni tehničkih znanja, iskustava iz industrijskih sektora i poznavanja potrošačkih trendova, naše iskustvo iz prethodnog perioda je pokazalo da je naše društvo suštinski spremno da najveći deo svojih aktivnosti prebaci na digitalne platforme.\nTakođe je sasvim prirodno da takvo okruženje, koje smo mi nazvali “novom normalom”, ubrza potražnju za mnogim uslugama, a industrija telekomunikacija, kao najdinamičnija od svih, imala je zadatak da odgovori na takve uslove tržišta. Činjenica je da se tokom ljudske istorije tehnologija najbrže razvijala tokom ratova i velikih kriza, zbog čega verujem da ćemo za nekoliko godina o periodu korona virusa govoriti kao o prekretnici za uspostavljanje novih trendova u digitalizaciji.\nTokom istorije čovečanstva, tehnologija se najviše razvijala tokom ratova i velikih kriza te verujem da ćemo za par godina o korona virusu govoriti kao o prekretnici koja je dovela do uspostavljanja novih trendova u digitalizaciji\nKada su u pitanju reforme, svake godine izdvajate najbolju i najgoru kompaniju. U kojim oblastima moramo ostvariti najveći napredak ukoliko želimo da iskoristimo priliku da poboljšamo poslovni ambijent?\nNaš je zaključak da je između dva izdanja Bele knjige, Srbija ostvarila stabilan, iako umeren, napredak na unapređenju poslovnog ambijenta. Uslovi su bolji kako u pogledu makroekonomske stabilnosti tako i u pogledu umerenog unapređenja regulatornog okvira za poslovanje. Ipak, Srbiji su potrebne ubrzane reforme ako želi da sustigne razvijena tržišta, uključujući ona u EU, kojima želi da se pridruži. Unapređenja su potrebna i u onim oblastima koje Savet smatra prioritetnim gde su digitalizacija, protivzakonita trgovina, stečajni postupak i farmaceutska industrija zabeležili umeren napredak, oblasti nekretnina i oporezivanja zabeležili određeni napredak, dok je u oblasti radne snage, deviznog poslovanja i zdravstvene ispravnosti namirnica napredak izostao.\nPandemija je pomerila u drugi plan proces pristupanja EU. Iz perspektive poslovanja, šta bi trebalo uraditi da se fokus ponovo usmeri na projekte pristupanja Evropskoj Uniji?\nNajnoviji podaci ukazuju da Srbija nije odustala od svog puta tokom proteklih meseci globalne pandemije, ali se čini da u ovom trenutku odgovor na ovo pitanje leži u spremnosti Evropske Unije da prihvati nove države članice, dok mnoge postojeće članice trpe značajne posledice prouzrokovane korona virusom. Naša iskustva iz drugih zemalja pokazuje da oblasti koje su izrazito regulisane, kao što je poljoprivreda, uvek iziskuju puno napora. Srbija će se u postupku pregovaranja neminovno susresti sa novim izazovima kao što je novouvedeni mehanizam makroekonomskog nadzora. Istovremeno, Srbija će morati da ispuni dva osnovna ekonomska kriterijuma: da postane funkcionalna tržišna ekonomija i da poseduje kapacitete da se nosi sa konkurencijom i tržišnim silama u okviru EU. U tom pogledu, Srbija će morati da sprovede širok spektar strukturnih i ekonomskih reformi koje podrazumevaju snažan politički konsenzus i podršku javnosti.\nKoliko se Savet stranih investitora (FIC) pokazao agilan tokom pandemije kovida 19 interno, među svojim članicama, a koliko u predstavljanju svojih stavova javnosti?\nPokazavši izvanrednu spremnost, stručnost i posvećenost u davanju odgovora na potrebe zajednica u kojima posluju, članice Saveta su još jednom opravdale poverenje koje im je ukazano. Mislim da je u ovom periodu Savet uspešno sproveo svoju misiju aktivne promocije razvoja konkurentnog i održivog poslovnog okruženja i to kroz dijalog sa državnim institucijama i drugim nosiocima interesa. Pored toga, verujemo da smo pružili podršku korporativnim entitetima u trenucima koji su bili od vitalnog značaja za očuvanje njihovog poslovanja kao i njihove poslovne etike.


Da li će se mršavi Jokić mučiti u NBA? - BIGportal.ba\n1 Jula, 2020 1 Jula, 2020 0154\nNikola Jokić izgubio je dosta kilograma i među NBA fanovima pojavila se diskusija kako će se to odraziti na njegovu igru.\nNa početku teksta magazina Forbes postavljeno je pitanje: Kada je Nikola Jokić zapravo došao u NBA?\nMnogima je prva asocijacija taj decembar 2016. godine koji navijači Denvera slave kao “Dan Nikole Jokića”, kada je kao “sofmor” zacementirao svoje mesto startera.\nNeki će vam reći da ga pamte po duelu sa Lebronom Džejmsom i Klivlend Kavalirsima, kada je delio pasove kao Medžik Džonson i igrao na niskom postu protiv Lebrona Džejmsa kao da ga niko ne čuva.\nPepsi Centar nije mogao da veruje svojim očima šta je Jokić radio i kako je pogodio flouter preko Lebrona koji je bio NBA šampion NBA finala u godini iza.\nZbog svoje konstitucije je bio fantastičan na niskom postu, imao je 528 takvih situacija prema statističkim podacima NBA.com i bio je lider u NBA ligi, a i sam generalni menadžer nije mogao dovoljno da pohvali spektakularnog Jokića za sve što je uradio, a onda je stigao novi šok.\nNikola Jokić je smršao oko 18 kilograma tokom pandemije koronavirusa.\nDa li će se mršavi Jokić mučiti u NBA? Da li će mu manjak kilograma doneti brzinu, energiju i izdržljivost? Jokić se u finalu Zapada mučio sa kondicijom i energijom, kada su igrali iscrpljujućih sedam utakmica protiv Portlanda, a i realno gledano imao je “milion” minuta.\nJokić je nedavno bio pozitivan na koronavirus i očekuje se da se uskoro oporavi i priključi Nagetsima, a kako će se prilagoditi nam preostaje da vidimo i o tome je pisao čuveni “Forbes”.\nNaravno, počeli su priču oko igre na niskom postu, jer je zbog svoje konstitucije tu najviše i dominirao, a ostavili su i snimak situacije u kojoj bi Jokić sada izgubio prednost.\nJokić više neće biti “siledžija” na niskom postu, ali će defanzivno biti u dosta boljoj poziciji nego što je to do sada bio slučaj i kada brani igrača sa loptom, moći će bolje da se kreće, pre svega lateralno.\nTakođe, kada bude branio pik, zbog svoje brzine i eksplozivnosti će moći da pokrije i rol i šort rol i pop i to nam daje Jokića iz pomalo drugačije perspektive. U tekstu se navodi da Jokić ni sada nije loše branio pik, ali da će od sada biti bolji.\nĐokovićeva trka sa Nadalom se dramatizuje


IBM Watson grupa predstavlja Watson servise na cloud-u | Tajmlajn magazin\nWatson Discovery Advisor, dizajniran je tako da ubrza i osnaži razvojne projekte u industrijama kao što su farmaceutska, izdavaštvo ili biotehnologija. Drugi, Watson Analytics, omogućava uvid u Big Data baze podataka zasnovane na pitanjima na prirodnom jeziku koje može postaviti bilo koji poslovni korisnik. Treći je IBM Watson Explorer, koji pomaže korisnicima unutar kompanije da na lakši način pronalaze i dele uvide zasnovane na podacima, dok istovremeno omogućava da se Big Data inicijative pokreću brže. Ove servise razvijaće i nuditi novoosnovana IBM Watson grupa, koja je predstavljena na događaju u Nju Jorku. Watson grupa će razvijati novu generaciju kognitivnih računarskih servisa, softvera i aplikacija koji analiziraju, poboljšavaju se učeći, i pronalaze odgovore na kompleksna pitanja iz ogromne mase nepovezanih podataka. “Watson je rešenje za današnji nivo priliva informacija dobijenih putem cloud-a i spremnih da budu ultimativni savetnik za brže i tačnije odluke”, rekao je Michael Rhodin, viši potpredsednik IBM Watson grupe. “Kroz nove servise koje će na tržište omogućiti Watson, IBM transformiše industrije i profesije. Kognitivne računarske inovacije su dizajnirane tako da uvećaju znanje korisnika i pomognu im bilo da je reč o naučniku koji pretražuje genetičke podatke u cilju stvaranja nove terapije ili poslovni direktor kome je potreban uvid potkovan činjenicama da bi doneo važnu odluku.”\nWatson sa Big Data Discovery transformiše razvojni sektor\nNastojanje medicinskogi i farmaceutskog biznisa da na tržište donesu lek koji potencijalno spašava život, najčešće ometaju visoki troškovi i spori razvoj. Hiljadu najvažnijih kompanija iz oblasti razvoja (R&D) troše 603 milijarde dolara na istraživanja, sudeći po Booz & Company. U međuvremenu za farmaceutski tretman, potrebno je u proseku 8,5 godina da prođe od početnog istraživanja do primene u praksi, sudeći po Udruženju Farmaceutskih istraživača i proizvođača Amerike. IBM je predstavio i IBM Watson Discovery Advisor. Ovaj novi servis će pomoći industrijama kao što su farmaceutska ili izdavačka da učine više u okviru sektora za istraživanje i razvoj, dok istovremeno podstiču istraživačke timove da postignu više za manje vremena. Discovery Advisor je dizajniran tako da sa meseci na dane, i sa dana na sate redukuje vreme potrebno istraživačima da formulišu svoje zaključke. Discovery Advisor će koristiti Watsonovu kognitivnu inteligenciju da istraživačima uštedi vreme potrebno da prođu kroz milione članaka, žurnala i studija. Nakon brzog čitanja, određivanja konteksta i sintetizovanja velike količine podataka, pomoći će korisnicima da tačno pronađu veze sa podacima koje mogu da ojačaju i ubrzaju njihov rad. Ovaj servis će brzo ukazati na nove perspektive bazirane na relevantnim izvorima podataka koje lako mogu da se previde, uzimajući u obzir ogromnu količinu dostupnih podataka. Omogućavanjem korisnicima da istraže podatke iz povezanih domena, Watson Discovery Advisor ima za cilj da industrijskim istraživačima omogući neočekivane uvide i podstakne ih na nove puteve razmišljanja. U toku razvoja Watson Discovery Advisor-a IBM je sarađivao sa liderima u industrijama kao što su izdavaštvo, biotehnologija i visoko obrazovanje, kako bi razumeo kao se Watson može primeniti u transformaciji i sprovođenju istraživanja. Kompanija Elsevier, vodeći provajder naučnih, tehničkih i medicinskih informacionih proizvoda i usluga sarađuje sa kompanijom IBM na istraživanju kako kognitivne tehnologije mogu poboljšati istraživačko iskustvo za kliničare. “Kao pružalac sadržaja zasnovanog na informacijama koje pomažu profesionalcima da uvećaju svoja znanja, mi konstantno tražimo načine da obezbedimo našim kliničarima brz, valjan pristup dokazima koji su im potrebni, da ojačamo njihova istraživanja ili da donose pravovremene odluke zasnovane na dokazima”, rekao je Jay Katzen, predsednik Elsevier Clinical Solutions. “Verujemo da je Watson moćna tehnologija koja, na primer, može pomoći kliničarima da traže usmerenije informacije u cilju poboljšanja rezultata za svoje pacijente. Zato Elsevier pomaže IBM Watson grupi da formira rešenje koje se isporučuje preko cloud-a a dizajnirano je da ubrza i ojača otkrića zasnovana na istraživanjima.” IBM Watson grupa će predstaviti Watson Discovery Advisor klijentima u medicinskoj, farmaceutskoj i izdavačkoj industriji. Ovo rešenje može biti korisno svakom profesionalcu uključujući analitičare koji poseduju dublju ekspertizu o nekoj temi i žele da uvećaju svoje znanje.\nWatson uvećava poslovni uspeh sa Big Data Visualization\nIBM Watson grupa je predstavila i IBM Watson analitiku, servis koji omogućava korisnicima da istraže Big Data bazu kroz vizuelne reprezentacije, bez potrebe za naprednim analitičkim treningom. IBM Watson analitika otklanja uobičajene smetnje u procesu otkrivanja informacija, omogućavajući poslovnim korisnicima da brzo i nezavisno otkriju nove uvide iz svojih podataka. Vođen sofisticiranom analitikom i interfejsom za prirodni jezik, Watson analitka automatski priprema podatke, uočava najvažnije veze i predstavlja rezultate u interaktivnom vizuelnom formatu lakom za interpretaciju. Uz Watson analitiku poslovni korisnici više nisu ograničeni na predefinisane prikaze ili statičke modele podataka i ohrabreni su da primene svoja znanja da odgovore na nova pitanja koja dolaze. LOB profesionalci će biti u mogućnosti da brzo razumeju i donesu odluke zasnovane na vizuelizacijama Watson analitike. Na primer, direktor marketinga ili nabavke može postaviti pitanje i, kroz vizuelizacije podataka dostupne preko cloud-a, trenutno otkriti šta uzrokuje pad prodaje u određenoj zemlji ili određenom kvartalu. Dodatno, Watson analitika može ponuditi uvid i u srodne teme koje mogu da utiču na prodaju, kao što su zadobijanje zaposlenih, ekonomski faktori ili konkurentske pretnje. Direktori mogu brzo deliti otkrića sa drugim zaposlenima tražeći informacije. Kroz socijalnu saradnju, svaki poslovni korisnik može imati uvide zasnovane na podacima i čak dodavati podatke da podstakne nova otkrića.\nUjednačen prikaz Big Data za analitička istraživanja\nWatson grupa je predstavila i IBM Watson Explorer, servis koji pomaže korisnicima u okviru kompanije da lakše otkriju i razmene uvide zasnovane na podacima, dok istovremeno pomaže organizacijama da brže pokreću Big Data inicijaitve. Watson Explorer daje ujednačen pregled svih korisničkih informacija.Pretraživanje podataka, navigaciju i funkcionalnosti pretraživanja preko ovog servisa su bezbedna, jedinstvena i vezuju čitav niz aplikacija, izvora podataka i formata podataka- unutar i izvan kompanije. Watson Explorer takođe daje korisnicima okvir za razvoj aplikacija bogatih informacijama koje pružaju jasan, kontekstualno relevantan prikaz svake teme za poslovne korisnike, naučnike ili usmerene poslovne funkcije.\nOsnov za Big Data and Analytics ROI\nNovopredstavljene Watson usluge su zasnovane na IBM Watson bazi (Foundations), integrisanom skupu Big Data i analitičkih funkcionalnosti koje omogućavaju klijentima da nađu i upotrebe prave uvide. Watson Foundations daje IBM klijentima alate i mogućnosti da pregledaju sve relevantne podatke – bez obzira na izvor ili tip podataka- i pokrenu analitiku da bi dobili svež uvid u realnom vremenu, siguran kroz sve aspekte kompanije, uključujući generisanje profita, marketing, finansije, rizik i operacije. Sa misijom da omogući pametnije donošenje odluka, Watson baza uključuje poslovnu analitiku da prediktivnim i funkcionalnostima za donošenje odluka, upravljanje informacijama sa in-memory i stream računarstvom, enterprise content menadžmentom, kao i integracijom informacija. Strukturirana kao modularna ponuda, Watson baza može omogućiti organizacijama svih veličina da adresiraju trenutne potrebe za podrškom odlukama, dobiju održivu vrednost iz inicijalnih investicija i rastu od te tačke.\nPrekretnica u računarstvu i Big Data Discovery\nSkoro tri godine nakon trijumfa u televizijskom kvizu Jeopardy!, IBM je unapredio Watso super računar iz inovacije za igranje igara u komercijalnu tehnologiju. Oslonjen na cloud tehnologiju i sa mogućnošću da stvori nove korisničke i profesionalne aplikacije, Watson je 24 puta brži, pametniji zbog 2400% unapređenih performansi i 90% manji – IBM je smanjio Watson sa veličine bračnog kreveta na tri spojene kutije za picu! Nazvan po osnivaču kompanije IBM Thomas J. Watson-u, IBM istraživačka laboratorija je razvila IBM Watson. Koristeći informacije iz prirodnog jezika i analitiku na isti način kao što ljudi misle, IBM Watson predstavlja ogromnu promenu u organizacionim mogućnostima da brzo analizira, razume i odgovori na Big Data izazove. Watsonova sposobnost da odgovori na kompleksna pitanja postavljena prirodnim jezikom sa brzinom, tačnošću i sigurnošću transformiše donošenje odluka u raznim industrijama. Izvor: IBM]]>\n« Prolazak komete ISON – pitanja i odgovori\nEvolucija interneta: Šta nas čeka »


U Čikagu održan prijem povodom Dana državnosti Srbije\nTanjug 14. februara 2020. 08:09\nČIKAGO – U Generalnom konzulatu Srbije u Čikagu održan je prijem kojim je obeležen Dan državnosti Srbije.\nPrijemu u četvrtak prisustvovali su predstavnici administracija grada Čikaga, američke savezne države Ilinois i regionalnih kancelarija američkih federalnih organa, veliki broj članova konzularnog kora sa sedištem u Čikagu, kao i predstavnici srpske zajednice, Srpske pravoslavne crkve, srpskih organizacija, udrženja i medija i ugledni pojedinci srpske zajednice u Americi.\n„Danas slavimo prvi Ustav Kneževine Srbije, poznat kao Sretenjski ustav, donet 1835. godine. Ovaj Ustav, jedan od prvih u Evropi, sačinjen je po ugledu najliberalnije pravne akte tog vremena. Njime je ne samo ogranicena vlast kneza Miloša Obrenovića, već je uvedena i podela vlasti na zakonodavnu, izvršnu i sudsku. Donošenje Ustava iz 1835. godine simboliše težnju Srbije za demokratijom i slobodom u zajednici evropskih naroda“, istakao je Varadinović.\nU programu obeležavanja Dana državnosti Srbije u Čikagu učestvovao je i folklorni ansambl „Kolo“ iz Čikaga, koji je pod rukovodstvom Marka Lajića izveo je pesmu „Ovo je Srbija“.


LOPARE: Održan “Turnir društvenih inovacija” – Majevica Online\nu Gradovi, Vijesti\nU sali Centra za kulturu i informisanje Lopare 29. maja 2017. godine održan je „Turnir društvenih inovacija“ koji je organizovala Fondacija Mozaik u saradnji sa Opštinom Lopare. Mladi uz podršku M-zone tima, pronalaze novo i bolje rješenje za društveni problem u njihovim zajednicama i ideju pretvaraju u društveno inovativni projekat.\nTurniri društvenih inovacija, kao aktivnost u M-zoni društvenog preduzetništva, u mjesecu maju organizuju se širom BiH. Na turniru u Loparama učestvovalo je 25 grupa iz Zvornika, Tuzle, Živinica, Srebrenika, Kalesije, Goražda, Vlasenice, Šekovića, Ugljevika i Lopara, od toga je 9 grupa iz Lopara. Mladi će se takmičiti kako bi projekti njihovih zajednica prošli među 100 najinovativnijih društvenih projekta koji će biti finasirani u iznosu od po 3.000 KM.\nLOPARE: Obilježena 22. godišnjica od tragičnih događaja na Majevici


22. januar 2018. Delegacija Narodne skupštine Gordana Čomić i Dragan Šormaz\nSnaga Evropske unije je u ujedinjenoj Evropi\nDelegacija Odbora za evropske integracije učestvovala je na sastanku predsedavajućih odbora za evropske poslove parlamenata država članica EU – KOSAK, koji je organizovan u okviru bugarskog predsedavanja Savetom Evropske unije, u Sofiji, 21. i 22. januara 2018. godine. U Delegaciji Narodne skupštine bili su potpredsednica Narodne skupštine i članica Odbora za evropske integracije Gordana Čomić i član Odbora za evropske integracije Dragan Šormaz.\nSastanak je otvorila predsednica Nacionalne skupštine Republike Bugarske Cveta Karajančeva koja je istakla da je potrebno nastaviti graditi EU kao prostor mira, slobode, demokratije, prosperiteta i pravde. Predsedavajući KOSAK i predsednik Odbora za evropske poslove i kontrolu evropskih fondova Kristian Vigenin je u svom uvodnom obraćanju istakao važnu ulogu nacionalnih parlamenata u skladu sa Ugovorom iz Lisabona. Izvestio je o rezultatima sastanka Trojke, predstavio nacrt programa Plenarnog KOSAK sastanka, koji će se održati u junu 2018. godine, i izvestio o inicijativi za formiranje Fokus grupe za supsidijarnost i proporcionalnost.\nPrioritete bugarskog predsedavanja predstavila je, u četiri glavna prioriteta, ministarka zadužena za predsedavanje Bugraske Savetom EU Liliana Pavlova i to: budućnost Evrope i mladih ljudi kroz unapređenje sistema obrazovanja i tehnološki razvoj, ekonomski rast i socijalna kohezija, evropska perspektiva i povezanost zemalja Zapadnog Balkana, sigurnost i stabilnost u jakoj i ujedinjenoj Evropi i digitalna ekonomija i veštine za budućnost. Pavlova je istakla da se nada da će u 2018. godina biti postignut konsenzus oko otvorenih pitanja i najavila samit šefova država i vlada EU 17. maja u Sofiji.\nVeliki broj parlamentaraca osvrnuo se na perspektivu proširenja na zemlje Zapadnog Balkana, ističući da se napredak svake države na tom putu mora vrednovati pojedinačno. Prestavnici parlamenata Kipra i Španije su izrazili neslaganje sa odlukom predsedavajućeg da na KOSAK sastanak pozove predstavnike Prištine, koji su bili prisutni u statusu specijalnog gosta. Predstavnici Parlamenta Španije su istakli da neće učestovati na EU samitu u maju ove godine u Sofiji, ukoliko predstavnici Prištine budu prisutni.\nTokom druge sesije posvećene budućnosti Evropske unije govorili su Frans Timermans, prvi potpredsednik Evropske komisije, Ilijana Jotova, potpredsednica Republike Bugarske i Iskra Mihajlova, predsedavajuća Odborom za regionalni razvoj Evropskog parlamenta. Timermans je istakao da svaka država članica ima odgovornosti u određenoj oblasti, ističući da se na problemu migracija videlo da EU mora da deluje jedinstveno, u cilju postizanja konsenzusa i sigurnosti. Pozvao je nacionalne parlamente da se više uključe i podrže Evropsku komisiju i pozdravio formalno uspostavljanje Fokus grupe za supsidijarnost i proporcionalnost, koja će biti podrška radnoj grupi koju je predsednik Evropske komisije Junker formirao 14. novembra 2017. godine.\nTokom druge sesije, potpresednica Narodne skupštine Gordana Čomić je istakla da: „Srbija pozdravlja odluku Bugarske da tokom predsedavanja jedan od prioriteta bude Zapadni Balkan. Evropa budućnosti se danas gradi uz neprekidne napore i država članica i nas koji pristupamo, sa željom da ta budućnost bude dobra za sve i uz borbu protiv svih koji bi da nas ponovo vraćaju u prošlost. Stabilnost, sigurnost i ekonomija su jedna strana novčića prosperiteta, čija druga strana su vladavina prava, ljudska prava i sloboda medija. Zajednički napor svih nas biće ispunjavanje tih prioriteta“, zaključila je Čomić.\nTreća sesija, bila je posvećena ulozi evropskih makro-regionalnih strategija za održivi razvoj, stabilnost i bezbednost Evropske unije. Zajednički je zaključeno da je ekonomska kriza uslovila brojne probleme i istakli da je ujedinjena Evropa jedino rešenje za snažnu Evropu, spremnu da odgovori izazovima. EU nastoji da unapredi tehnološki razvoj, uz fokus na ulaganja na jedinstvenom tržištu digitalne ekonomije, uz razvoj sistema obrazovanja koje će odgovoriti potrebama mladih.\nSastanku su prisustvovale delegacije parlamenata država članica EU, delegacije parlamenata Albanije, Srbije, Crne Gore, Makedonije i Turske, kao države kandidati za članstvo u EU, delegacije Parlamenta Norveške, Islanda, Švajcarske i Prištine koje su imale status specijalnog gosta, kao i predstavnici Evropske komisije i Evropskog parlamenta.\nNa sastanku je usvojen i program 59. plenarnog KOSAK sastanka koji će biti održan od 17. do 19. juna u Sofiji. Delegacija Narodne skupštine je imala više bilateralnih susreta na marginama sastanka. Predsedavajućem KOSAK Vigeninu je uručen zvaničan poziv da delegacija Odbora za evropske politike i kontrolu evropskih fondova Parlamenta Bugarske poseti Narodnu skupštinu u aprilu, odnosno u maju ove godine.


Pokloni su stvari u kojima svi uživamo - neizostavan deo svakog rođendana a glavna svrha im je da usreće i iznenade osobu koja ih prima.\nKada je u pitanju odabir idealnog poklona, pred mnogim ljudima se nalazi veoma težak zadatak. Upravo faktor iznenađenja, u najvećoj meri, otežava stvari.\nOsim toga, moramo se potruditi da budemo i prilično objektivni kada biramo poklon za svoje drage osobe, što često može biti veoma teško jer ljudi imaju običaj da se vode sopstvenim željama, umesto željama, potrebama i ambicijama osobe za koju kupuju poklon. Na primer, Krčko aparat je dobra opcija kada kupujete poklon za domaćicu, ali ne i za tinejdžera, dok će parfem biti idealan poklon za partnera.\nObratite pažnju na stvari o kojima vaši prijatelji strastveno pričaju\nSvakodnevni, bezbrižan razgovor sa prijateljima često sadrži gomilu trivijalnih informacija, međutim, kada teme postanu privatnije, sigurno ćete primetiti da vaši prijatelji, o nekim stvarima, pričaju strastvenije nego o drugim.\nOve stvari se ne dešavaju često, čak ni kada su najbolji prijatelji u pitanju, iz mnogo razloga. Neki ljudi ne žele da vam nameću svoje potrebe na nos jer se na taj način osećaju kao da su dosadni, dok neki ne žele da zvuče kao da to traže od ljudi u svojoj okolini.\nZato, savetujemo vas da, kada primetite da neko strastveno priča o nekom predmetu, krišom napravite podsetnik na telefonu.\nNa ovaj način, ukoliko im poklonite tu stvar, ostavićete vašeg prijatelja bez teksta, a oni će vam biti veoma zahvalni.\nPokloni mogu biti i iskustva\nPokloni ne moraju uvek biti predmeti. Iznenadite vaše drage osobe na unikatan način tako što ćete im pokloniti zanimljivo iskustvo u kom će uživati.\nZa ljude koji se na dnevnoj bazi bore se pretrpanim rasporedima i stresom, najvrednija stvar koju im možete pokloniti je iskustvo koje će im skrenuti misli od svakodnevne gužve.\nPopularna zabluda je da pružanje kvalitetnog iskustva prijatelju može biti veoma skupo. Kada kažemo da je iskustvo odličan poklon, ne mislimo da bi trebalo da uplatite letovanje vašim prijateljima.\nIzvedite ih na večeru, uplatite im masažu ili vikend u spa centru, a ukoliko želite da podignete ceo doživljaj na viši nivo, ponudite se i da im pričuvate decu dok su oni odsutni, kako ih ne bi primorali da mučno tragaju za bebisiterima kako bi iskoristili vaš poklon.\nObratite više pažnje na poklone koje vi dobijate\nKao što smo ranije pomenuli, mnogim ljudima može biti veoma teško da budu objektivni kada je u pitanju kupovina poklona. Baš iz tog razloga, često se dešava da ljudi, kada biraju poklone, kupuju stvari koje bi i sami voleli da imaju.\nOvo je veoma korisno kada želite da napravite poklon onim prijateljima kojima “ništa ne treba”.\nObratite pažnju na poklone koje dobijate od takvih ljudi, jer postoji velika verovatnoća da su baš oni podsvesna manifestacija onoga što ovi ljudi žele.\nNa ovaj način iznenadićete i one prijatelje kojima je najteže kupiti poklon, a oni će se pitati na koji način ste uspeli da pogodite stvar kojoj su se zapravo nadali.\nOdradite malo detektivskog rada kako bi otkrili šta vaši prijatelji zapravo žele\nTestirajte svoje detektivske sposobnosti otkrivanjem stvari koje će usrećiti vaše prijatelje.\nMnogim zauzetim ljudima je najbolji poklon koji bi mogli dobiti vreme. Nažalost, vreme im ne možemo pokloniti, ali zato postoji čitavo more spravica koje će im pomoći da bolje organizuju svoje vreme. Ukoliko imate prijatelje koji su se vratili u školu ili na studije nakon dugo vremena, opremite ih pakovanjima prve pomoći koja su puna slatkiša, kafe i grickalica koje su nezamenljiv deo spremanja ispita.\nInternet takođe može biti veoma uspešan. Postoji gomila onlajn prodavnica u kojima, vaši prijatelji, verovatno imaju naloge. Ukoliko je tako, istražite njihove profile na tim prodavnicama kako biste otkrili predmete koje su nedavno gledali.\nSami napravite kreativan poklon za vaše drage osobe\nUkoliko ste osoba sa istaknutom umetničkom crtom, iskoristite vaše talente na najbolji način i svojim prijateljima poklonite neki od svojih ručnih radova.\nUnikatno ukrašen kolaž vaših najboljih trenutaka je takođe dobra ideja jer ćete na taj način uspeti da kombinujete svoje kreativne sposobnosti sa najlepšim uspomenama koje ste napravili sa osobom kojoj pravite poklon.\nKada nekome poklanjate predmet koji ste sami napravili, poklanjate im i vreme uloženo za pravljenje istog, kao i sate učenja, grešaka, ambicije i ljubavi utrošene kako bi ste uspešno ostvarili zacrtano.\nUpravo zbog toga, ovakve poklone većina ljudi najviše ceni, jer takvim poklonom, dragoj osobi poklanjate deo sebe koji će ih u svakom trenutku podsećati na vas.\nNa kraju dana, šta god da poklonite svojim prijateljima, sigurno nećete pogrešiti\nVećini ljudi, vaše iskreno i pravo prijateljstvo je najlepši i najbitniji poklon koji mogu oni mogu zamisliti. Međutim, to ne znači da ne bi trebalo da ih razmazite poklonima u kojima će oni, definitivno, uživati.\nNa kraju dana, ne zaboravite da koji god poklon da je u pitanju, ukoliko dolazi iz srca, ljudima koji ga primaju će značiti ceo svet.\nseo saveti industrijske zone recenzije alternative vazduh u stanu zaštita od sunca zamena bojlera kupatilo acerola boja ulaznih vrata uklanjanje mladeža radiotalasima cordyceps sinensis linkovanje kako se proslavlja nova godina izbor mesta za izlazak diacell


SOKOLAC: Otvorene Međuopštinske omladinske sportske igre sa 2.000 učesnika - Opcija\n03-07-2019 Ostalo, Pocetna, Sport\nSvečanim defileom na stadionu “Bara” na Sokocu, podizanjem zastave i intoniranjem himne MOSI danas je počela ceremonija otvaranja Međuopštinskih omladinskih sportskih igara na kojima učestvuje više od 2.000 sportista iz 27 opština sa tromeđe Srbije, Crne Gore i BiH.\nNačelnik opštine Sokolac Milovan Bjelica rekao je na otvaranju Međuopštinskih omladinskih sportskih igara /MOSI/ da su iza ovog projekta stali najznačajniji ljudi u Republici Srpskoj i BiH i da je organizacija ove manifestacije primjer dobre saradnje svih nivoa vlasti.\nBjelica je istakao da je Sokolac grad sporta jer ima više od 1.200 omladinaca u sportskim klubovima, te istakao da na MOSI učestvuje 27 opština i gradova iz Republike Srpske, Federacije BiH, Srbije i Crne Gore, sa više od 2.000 sportista.\nOn je naglasio da je pokrovitelj ove manifestacije predsjedavajući Predsjedništva BiH Milorad Dodik, a znatan doprinos dali su predsjednik Republike Srpske Željka Cvijanović i Vlada Srpske.\nBjelica je zahvalio i javnim preduzećima iz Srpske koji su slijedili stavove Vlade Srpske i podržali ovaj projekat.\n“Zahvaljujući podršci, mi smo organizovali ovu manifestaciju, a urađeno je dosta i na bezbjednosti posjetilaca, uključujući i postavljanje video-nadzora u svim dijelovima grada”, rekao je Bjelica.\nOn je istakao da je za potrebe ove manifestacije rekonstruisan stadion “Bara”, urađena nova tartan staza, kao i tereni za tenis i odbojku na pijesku, osvježena sportska dvorana, te nabavljena i oprema za sve sportske discipline.\nBijelica je istakao da je premijer Srpske Radovan Višković znao gdje treba da se ulaže, jer su u prošloj godini pokrenuta sva preduzeća, a sa biroa je skinuto oko 400 ljudi.\nOn je naglasio da radi i privreda, te da je pokrenuta “Nova Romanija”, otvorene četiri firme za proizvodnju peleta, a sada je počela i izgradnja drvenih kuća za tursko tržište.\n“Na Sokocu je rođeno 28 djece više nego u prethodnoj godini, a upisano je više prvačića”, naveo je on.\nNačelnik opštine Sokolac je na manifestaciji otvaranja MOSI zlatnu opštinsku plaketu uručio premijeru Viškoviću, dok je onu namijenjenu srpskom članu Predsjedništva BiH Miloradu Dodiku primio njegov izaslanik Boško Tomić.\nZlatne opštinske plakete dodijeljene su i ministru finansija Republike Srpske Zori Vidović i gradonačelniku Istočnog Sarajeva Nenadu Vukoviću.\nSrebrne plakete su uručene direktoru Javnog preduzeća “Putevi Republike Srpske” Nenadu Nešiću, Oružanim snagama BiH i Crvenom krstu Republike Srpske.


IRB RS - snižene kamatne stope i izmjenjena pravila plasmana zajmova - lukavicaonline.com\nmar 2, 2016 | Ekonomija, Slide | 0 |\nInvesticiono-razvojna banka (IRB) RS snizila je za pola procenta kamatne stope na kredite privredi, mladim preduzetnicima je odobreno dodatno umanjenje kamate od 0,3 odsto, a proširena je grupa korisnika stambenih kredita za koju mogu apicirati samci i visokoobrazovani bračni parovi stariji od 35 godina.\nDirektor IRB RS Snežana Vidović istakla je da će se uslovi za dobijanje stambenih kredita za proširene kategorije razlikovati od uslova koji su do sada važili za ovu kreditnu liniju jer ih je diktirala Razvojna banka Savjeta Evrope. Primanja pojedinca ili oba bračna druga ne mogu biti veća od 1.200 evra mjesečno, ukupna površina stambene jedinice koja se kupuje ne može biti veća od 65 kvadratnih metara, dok površina stambene jedinice koja se gradi ne može preći 92 kvadratna metra. Iznos kredita je do 100.000 KM na period otplate do 20 godina, dok bi kamatna stopa na ovu kreditnu liniju mogla iznositi oko pet odsto.\nOsobe sa invaliditetom uvršćene su u beneficiranu grupu korisnika stambenih kredita. Zahvaljujući proširenju grupe stambene kredite IRB-a za prvu stambenu jedinicu moći će dobiti samci i visokoobrazovani bračni parovi stariji od 35 godina. Njima bi krediti trebalo da budu dostupni za mjesec ili dva nakon što bude završena procedura u vezi sa kreditnim aranžmanom sa Razvojnom bankom Savjeta Evrope. IRB će u okviru ove kreditne linije raspolagati sa 5,55 miliona KM, od kojih će pet miliona biti obezbijeđeno u aranžmanu sa Razvojnom bankom Savjeta Evrope.\nSmanjenje kamate privrednicima uslijedilo je nakon što je Vlada RS krajem prošle godine donijela set mjera za rasterećenje privrede i podsticanje razvojnog i investicionog ciklusa. Kamata je snižena na sve kreditne linije koje IRB RS nudi privrednicima. One obuhvataju kredite za početne poslovne aktivnosti, mikrobiznis u poljoprivredi, preduzetnike i preduzeća, te kreditnu liniju koju IRB realizuje u saradnji sa Svjetskom bankom.\nIRB je od osnivanja 2008. do kraja 2015. godine plasirao 1,68 milijar\nDirektor IRB RS Snežana Vujnić kazala je da nude kredite za početne poslovne aktivnosti i mikrobiznis u poljoprivredi do 50.000 KM uz kamatnu stopu od 4,1 do 4,9 odsto. Rok otplate za prvu vrstu kredita iznosi do sedam godina uz jednogodišnji grejs period, dok je u drugom slučaju period otplate do deset godina uz grejs period do 36 mjeseci.\n– Maksimalan iznos kredita za preduzetnike i preduzeća je pet miliona KM sa rokom otplate do deset godina, a kamatna stopa je od 3,5 do 4,9 odsto. Još je aktuelna kreditna linija sa Svjetskom bankom sa maksimalnim iznosom kredita do pet miliona KM. U ovom slučaju finansijske posrednike bira Svjetska banka, a izlazna kamatna stopa IRB-a je 1,9 odsto prema finansijskim posrednicima, koji mogu da pregovaraju sa korisnikom o kamatnoj stopi – istakla je Vujnićeva.\nIzvršni direktor Sektora za makroekonomske analize i planiranje u IRB RS Ivan Vidović kaže da će se uslovi za dobijanje stambenih kredita za proširene kategorije razlikovati od uslova koji su do sada važili za ovu kreditnu liniju jer ih je diktirala Razvojna banka Savjeta Evrope\nPrimanja pojedinca ili oba bračna druga ne mogu biti veća od 1.200 evra mjesečno, ukupna površina stambene jedinice koja se kupuje ne može biti veća od 65 kvadratnih metara, dok površina stambene jedinice koja se gradi ne može preći 92 kvadratna metra. Iznos kredita je do 100.000 KM na period otplate do 20 godina, dok bi kamatna stopa na ovu kreditnu liniju mogla iznositi oko pet odsto – kaže Vidović.\nIRB je od osnivanja 2008. do kraja 2015. godine plasirao 1,68 milijardi KM. Banka i njeni fondovi ostvarili su od tada neto dobit od 128 miliona, od čega na 2015. godinu otpada 21 milion KM.\nSnižene kamatne stope\n– 0,5 % – sve kreditne linije za privredu\n– 0,3 % – dodatno umanjenje za mlade preduzetnike\n– mladi bračni parovi sa ili bez djece do 35 godina\n– samci stariji od 35 godina\n– visokoobrazovani bračni parovi stariji od 35 godina\nPreviousOBAVJEŠTENJE OD STRANE MEĐUNARODNOG CRVENOG KRSTA\nNextHram Svetog Vasilija Ostroškog organizuje predavanja “U susret istini”


Bogdan: Čekam NBA, ali ko zna šta će biti (FOTO) | Košarka\nBogdan: Čekam NBA, ali ko zna šta će biti (FOTO) | Mondo Portal\n6. mart, 12:15\nBogdan: Čekam NBA, ali ko zna šta će biti (FOTO) 4 Podeli Podeli na facebook Podeli na twitter Podeli na viber Pošalji na mail\nAutor Ivan Bogunović 21.06.2017. / 15:41 15:46\nBogdan Bogdanović je u svom Beogradu, gde će 26. i 27. juna održati košarkaški kamp za dečake i devojčice iz regiona. O odlasku u NBA: "Možda ovog leta, možda...". Pričao je i o reprezentaciji, Kaliniću, Partizanu...\nBogdan Bogdanović je imao sezonu iz snova sa Fenerbahčeom. Došao je u rodni Beograd da malo predahne, ali uskoro ga očekuju pripreme sa reprezentacijom Srbije.\nZa srpskog reprezentativca se gotovo svakog leta priča da će otići u NBA ligu, a ni ovo nije izuzetak.\n"I kada sam odlazio u Fenerbahče, ideja je bila da završim u NBA ligi. Još nisam odlučio da li ću otići ovog leta, zavisi od mnogo faktora, ne samo od jedne konkretne stvari", rekao je Bogdanović danas u Beogradu.\nProšle godine je Finiks u noći NBA drafta prosledio Sakramento Kingsima prava na sjajnog srpskog beka.\n"Nismo u kontaktu ovih dana, ali dobio sam njihove poruke po završetku sezone, pre toga posle Fajnal fora Evrolige, što je sve normalno, tako je bilo i sa ljudima iz Finiksa. Oni me prate, imaju želju da dođem, kao što je imam i ja. Samo što još nije došlo do toga da konkretno pregovaramo".\nFenerbahče i njegovi navijači žele da ostane u Istanbulu.\n"Imam otvoren odnos sa njima. Znaju kakve su moje ambicije i ja ne koristim Fenerbahče kako bih otišao negde dalje. Mislim da sam u tom dresu dao ne 100, nego 300 odsto i mislim da nemaju za čim da žale ni ako odem, jer znaju da sam im dao sve. Čekam NBA, ali ko zna šta će se desiti", zaključio je Bogdan taj deo priče.\nFenerbahče je ove godine prvi put postao šampion Evrope, a Bogdanović je dao veliki doprinos tom i potonjem uspehu - osvajanju titule šampiona Turske.\n"Osećaj posle osvajanja Evrolige je fenomenalan, to je i jedan od razloga što sam otišao u klub poput Fenera. Ali nisam imao vremena za slavlje, odmah smo morali da se posvetimo plej-ofu turske lige".\nBogdanović se u razgovoru sa novinarima osvrnuo na veliki napredak klupskog druga Nikole Kalinića i doprinos koji je dao osvojenim trofejima. "Izuzetno mi je drago što je iskoristio šansu i što sada svi znaju njegov kvalitet. Najteže je pogoditi trojku kad si sam, a on je bio spreman da to uradi... Kakvi su sve igrači išli u NBA, definitivno je zaslužio da se i on oproba".\nTrijumf u Evroligi uporedio je sa stavljanjem oko vrata srebrne olimpijske medalje, letos u Rio de Žaneiru.\n"Mislim da sam tek u decembru shvatio da imam olimpijsku medalju i šta to znači. Isto tako očekujem da negde sledeće godine shvatim šta smo uradili ove sezone sa Fenerom i koliko je to bilo teško. Poslednjih mesec dana je sve delovalo lako, ali kad napraviš rezultat, jako se brzo zaboravi šta mu je sve prethodilo. Noći koje ne spavaš uoči utakmice, nervoza na treninzima, nervoza pred plej-of, kraj regularnog dela sa skorom 1-4 (ustvari je bilo 1-3, prim. aut)".\nBogdan je pomenuo "neviđeni pritisak" pred meč poslednjeg kola protiv uveliko otpisane Barselone, na domaćem parketu.\n"Morali smo da pobedimo, jer nismo želeli da odemo na CSKA u četvrtfinalu. Znali smo da ih niko nije izbacio kada imaju prednost domaćeg terena. Na drugoj strani, Barsa je bila potpuno rasterećena. Odigrali smo loše i jedva ih dobili u produžetku. Od tada je nekako krenulo, stekli smo samopouzdanje, ušli u formu... mnogo toga se poklopilo".\nSam finiš sezone bio je takođe spektakularan. U finalu protiv Bešiktaša su treća i četvrta utakmica u gostima dobijene posle produžetaka i velikih povrataka u poslednjim minutima regularnog toka.\nBešiktaš je dva minuta pre kraja četvrtog meča imao čak 14 poena prednosti, ali su puleni Željka Obradovića uspeli to da nadoknade.\n"To je to samopouzdanje i želja da završimo sezonu što je pre moguće. To smo zacrtali na početku plej-ofa i uz veliku veru u sebe osvojili titulu bez poraza".\nInače, srpski reprezentativac je u Beogradu, a 26. i 27. juna organizovaće košarkaški kamp na upravo obnovljenim terenima KK Partizan na Kalemegdanu.\nIdeja je o kampu potekla je od njega samog, a ostvarena je u saradnji sa kompanijom "Najki" i uz veliku podršku Telekoma Srbije. Polaznici će između ostalog dobiti ono što je mladim košarkašima uvek potrebno, a to je kvalitetna oprema.\nPripreme "orlova" za Evropsko prvenstvo počinju 20. jula i Bogdan ne krije da će mu posle sedam godina bez "poštene" pauze prijati nešto duži odmor. Što se tiče ambicija i juriša na prvo evropsko zlato od 2001. godine... "Pored dobrih prijateljskih odnosa, krasi nas veliko samopouzdanje. Svi ćemo doći na pripreme iz dobrih sezona, što je jako bitan faktor za rezultat u reprezentaciji. Ali, važnije od svega je da budemo zdravi, da pripremni proces prođemo bez problema i da u pravom trenutku budemo u formi".\nKamp je pozivnog karaktera, pozivna lista napravljena je u dogovoru sa trenerima mlađih kategorija iz čitavog regiona. Ucestvovace 40-45 dečaka i 10-12 devojčica.\n"Kao dečak sam učestvovao na nekoliko kampova, voleo da se takmičim, imam najlepša sećanja na taj period. Nadam se da će i ovaj kamp ostaviti trag na deci koja će biti tamo", rekao je Bogdan, poručivši mladim sportistima da se nikad ne plaše da sanjaju velike snove.\nKamp je, inače, besplatan za sve učesnike, dakle neprofitan.\nZanimljivo je da će Bogdan posetiti betonske terene već u sredu uveče, kada crno-beli organizuju njihovo svečano otvaranje.\n"Svi smo počeli na betonu, tako da je lepo vratiti se tu, makar samo da prošetaš i pogledaš".\nKada je leta 2014. otišao iz Partizana, oprostio se titulom prvaka Srbije, što je bila uteha za poraz od Cedevite na Fajnal foru ABA lige i neostvaren plasman u Evroligu. Nakon toga je za trofejni klub sve išlo nizbrdo...\n"Pratim klub i izuzetno mi je žao što je u ovakvoj situaciji. Ali, ako mora da bude tako, a verovatno mora, nadam se da će ih to samo ojačati za povratak na najviši nivo", poručio je Bogdanović.\nnba Bogdan Bogdanović sakramento kings KK Partizan kamp orlovi reprezentacija srbije


Sindikat prosvjete: Pristaćemo na prekovremeni rad ako nam uruče anekse ugovora – Portal Ulcinj\nSindikat prosvjete: Pristaćemo…\nProsvjetni radnici pristaće na prekovremeni rad samo ukoliko im na vrijeme, uruče anekse ugovora, zaključak je sjednice Izvršnog odbora Sindikata prosvjete Crne Gore, piše Dan.\nPredstavnici Sindikata prosvjete obavili su u subotu razgovor sa predstavnicima Vlade o zahtjevu da im se obezbijedi isplata za dodatni rad sa učenicima tokom epidemije, ali su dobili negativan odgovor.\nSvi učenici u Crnoj Gori su u ponedjeljak počeli da prate nastavu onlajn, dok bi od naredne sedmice trebalo da se vrate u učionice, nakon što su škole odlučile da naizmjenično organizuju nastavu za polovinu odjeljenja, odnosno 15 đaka.\nIz Sindikata prosvjete je saopšteno da je shodno Zakonu o radu, poslodavac obavezan da najkasnije tri dana prije izvođenja prekovremenog rada, odnosno uvećanog obima posla, zaposlenom uruči aneks ugovora.\n“Zaposlenima se prije početka održavanja nastave u vaspitno-obrazovnim ustanovama, odnosno prije 25. januara, u pisanoj formi moraju uručiti odluke (aneksi ugovora) o izvođenju prekovremenog rada. Ukoliko to ne bude učinjeno, odnosno ako ne dobiju anekse, prosvjetni radnici nijesu obavezni da prekovremeno rade”, saopšteno je iz Sindikata.


Obrasci za evidentiranje novih članova i aktivnosti članova PSD "Poštar" • PSD POSTAR Novi Sad\nObrasci za evidentiranje novih članova i aktivnosti članova Društva\nNa redovnom sastanku PSD “Poštar” je u cilju kvalitetnijeg ispunjavanja obaveza prema savezima, doneta odluka da svaki član, vodič ili vođa puta, treba da najavi, najkasnije u utorak na redovom sastanku Društva, da planira odlazak na akciju.\nPopunjene izveštaje sa akcija (“Izveštaj sa akcije“, “Finansijski izveštaj vođe puta za UO” i “Finansijski izveštaj sa akcije za blagajnu“) je potrebno dostaviti Načelniku za akcije PSD “Poštar” najkasnije 14 dana po povratku sa akcije.\nNavedeni izveštaji su neophodni kako bi bili razmatrani na sastanku, a zatim i uvršteni u statistiku i hronologiju aktivnosti članova. Na osnovu ovih podataka PSD “Poštar” će biti u mogućnosti da kvalitetnije ispunjava obaveze prema Planinarskom savezu Srbije, Planinarskom savezu Vojvodine i Novosadskom planinarskom savezu, kao i Sportskom savezima Novog Sada i Vojvodine prilikom apliciranja na projektima i konkursima.\nPored obrazaca za navedene izveštaje, na ovom mestu možete preuzeti i pristupnicu za nove članove. Podaci sa pristupnice će se koristiti za popunjavanje evidencionih kartona za Planinarski savez Srbije u cilju formiranja kompletne slike o članovima PSD “Poštar”.\nPlan rada, prava i obaveze članova su navedeni na četvrtoj stranici Kalendara akcija PSD “Poštar” za 2020. godinu, koji možete pronaći na ovde.\nPreuzmite obasce klikom na odgovarajuće dugme:\nObrazac izveštaja sa akcija\nObrazac za finansijski izveštaj vođe puta za Upravni odbor\nObrazac za finansijski izveštaj vođe puta za Blagajnu\nTags: Dokumentacija, novi sad, Obrasci, PSD Poštar\nPrevious PostMajice PSD “Poštar” u godini jubileja\nNext PostIzveštaji sa planinarskih akcija – tehnički izveštaji za 2020. godinu


Obeležavanje Dečje nedelje u Udruženju MNRL Pčelica Brus – RTV Brus\nObeležavanje Dečje nedelje u Udruženju MNRL Pčelica Brus\nU Udruženju MNRL Pčelica u Brusu nizom raznovrsnih aktivnosti obeležavaju Dečju nedjelju. Početak manifestacije obeležen je druženjem sa predstavnicima lokalne samouprave i humanitarnih organizacija. Korisnike dnevnog boravka obišla je predsednica opštine Brus dr Valentina Milosavljević sa saradnicima i uručivši im poklon pakete sa školskim priborom. Zadovoljstvo je biti vaš prijatelj, rekla je ovom prilikom predsednica opštine. Ovo je, prema njenim rečima, jedna u nizu akcija koje će lokalna samouprava u narednom periodu realizovati.\nZa dobrodošlicu gostima priređen je prigodan program a za uspomenu na ovaj dan predsednici opštine je uručen grupni rad korisnika Dnevnog boravka.\nU nastavku je organizovano tradicionalno druženje sa predstavnicima humanitarne organizacije „Prijatelj u nevolji“ iz Beograda. Reč je o organizaciji koja se bavi podrškom dece sa zdravstvenim razvojnim problemima i jačanjem Udurženja roditelja sa ciljem kvalitenijeg života ove populacije, kaže Tanja Štoljonić. Kao deo uspešne saradnje, porodicama korisnika uručeni su humanitarni paketi .\nU ovom udruženju se nadaju uspešnoj realizaciji planiranih aktivnosti i u uslovima pandemije, uz neophodnu primenu bezbednosnih mera. Olakšavajuća okolnost je kako kažu, savremeno opremljen prostor Dnevnog boravka MNRL “Pčelica” po najvišim evropskim standardima koji umesto dosadasnjih 16 moze da primi tridesetak korisnika.\nBruski srednjoškolci na republičkom takmičenju iz istorije\nSezona prolećne sadnje cveća


B92\t06.02.2019 09:46\nOna je navela da dogovor obuhvata i formiranje jedne "narodne liste" sa kojom bi se izašlo na izbore, ako se ispune uslovi da oni budu fer i pošteni.\nTepićeva je, gostujući na TV N1, rekla da su usaglašeni osnovni prinicipi i da veruje da će, koliko sutra, sa njima biti upoznata šira javnost.\nTi su se uslovi "pretočili u šire principre, odnosno u predlog sa kojim će se izaći pred pred građane sa namerom da svi budu zajedno na jednoj narodnoj listi kako bi zajedno smenili ovu vlast", rekla je Tepićeva.\nOna je bavela da se opozicija se danas "jasno opredelila" da će raditi na formiranju takve liste koja bi, objasnila je, obuhvatila opozicione partije, kao i građane koji protestuju - esnafska udruženja, profesore, studente.\nTako bi se, ako se izađe na izbore, biralo između građana i političara kojima oni daju poverenje i, sa druge strane, vlasti Aleksandra Vučića, naglasila je Tepićeva.


Pregovori sa EU počinju 21. januara : Nadlanu.com\nObjavljeno 18. dec 2013. / 09:45:47\nMinistri spoljnih poslova zemalja članica EU usvojili su pregovarački okvir za Srbiju, a kako je rekao evropski komesar za proširenje Štefan File prva međuvladina konferencija EU-Srbija biće održana 21. januara.\nFile je rekao da su svi ministri povoljno ocenili proces normalizacije odnosa Beograda i Prištine koji je doveo do istinskog napretka, pa je u zaključcima upravo tako i rečeno da budući sporazum treba da obezbedi dalji povoljan razvoj.\nNacrtom zaključaka Saveta ministara bila su predviđena dva datuma - 20. decembar i 21. januar, a tačan datum, kako je objasnio Štefan File, odredila je Grčka, čije predsedavanje Evropskoj uniji počinje 1. januara.\n"Predstavnici Grčke, koja 1. januara preuzima predsedavanje Evropskom unijom, informisali su nas na ministarskom sastanku da je njihov plan da se međuvladina konferencija sa Srbijom održi 21. januara", rekao je File.\n"Ministri nikada do sad nisu odlučivali o konkretnom datumu, a ja očekujem da Evropski savet odredi 21. januar kao zvaničan početak pregovora sa Srbijom", najavio je komesar.\n"Ukoliko Srbija pokaže jednaku odlučnost kao u procesu normalizacije odnosa sa Kosovom, ne očekujem nikakva odlaganja u procesu koji vodi ka članstvu u EU", naglasio je File.\nPredsedavajući Ministarskog saveta i šef diplomatije Litvanije Linus Linkevičius rekao je da se raduje međuvladinoj konferenciji u januaru.\nOn je, na konferenciji za štampu u sedištu Saveta EU, istakao da su ministri pohvalili napredak Beograda i Prištine u dijalogu i preporučili da se nastavi sa naporima, jer je, kako je rekao, ostalo dosta otvorenih pitanja.\nOsim datuma početka pregovora, u pregovaračkom okviru bilo je još nekoliko spornih momenata, kao što je puna normalizacija odnosa sa Prištinom i to u formi pravno obavezujućeg dokumenta.\nLinkevičius nije direktno odgovorio na pitanje da li pominjanje pravno obavezujućeg dokumenta znači da EU očekuje da Srbija na kraju pregovaračkog procesa prizna Kosovo.\n"Ne treba žuriti sa zaključcima. Ovde se pre svega radi o procenjivanju napretka u procesu normalizacije Beograda i Prištine. Treba pročitati ceo dokument (pregovaračku platformu), u platformi se jasno ukazuje da očekujemo dalje korake u pravcu normalizacije", rekao je Linkevičijus.\nNa pitanje da li će pregovori sa Srbijom trajati osam godina, kao u slučaju Hrvatske, File je odgovorio da su takva poređenja deplasirana.\n"Tempo pregovora zavisi od političke volje i administrativnih kapaciteta kandidata, a to se razlikuje od države do države", rekao je File.\nKomesar je naglasio da pregovori neće biti komplikovaniji zbog dijaloga o normalizaciji odnosa Beograda i Prištine, jer je reč o dva paralelna procesa. "Proces normalizacije neće zahtevati dodatno vreme", objasnio je File.\nŠef slovačke diplomatije Miroslav Lajčak izjavio je da je Slovačka zadovoljna tekstom preporuka o otpočinjanju pristupnih pregovora EU sa Srbijom zato što je bolji od polaznog dokumenta.\nLajčak je upozorio da će ceo tok pristupnih pregovora Srbije pratiti i normalizacija odnosa sa Kosovom. "Nigde nije navedeno da bi Beograd morao da prizna nezavisnost Kosova. Očekuje se, međutim, da će do kraja tog procesa postići potpuno regulisanje odnosa Srbije i Kosova", rekao je Lajčak.\n"I stoga se očekuje da će pored najtežih pristupnih poglavlja, 23. i 24. koje se odnose na korupciju i kriminal, Srbija otvoriti i poslednje poglavlje, 35. u kome su pod 'ostalo' upravo i odnosi sa Kosovom", rekao je Lajčak.\nDemokratska stranka i Liberalno-demokratska partija pozdravile su odluku o početku pregovora, a strane novinske agencije prenose da je Brisel tako nagradio Beograd za demokratske reforme i napore da normalizuje odnose sa Prištinom.\nIzvestilac Evropskog parlamenta za Srbiju Jelko Kacin, takođe, je pozdravio odluku Evropskog saveta o početku pregovora sa Srbijom u januaru 2014.\nIzvestilac Evropskog parlamenta za Kosovo Ulrike Lunaček ocenila je da je odluka šefova diplomatija EU ispravan korak.